ΤΑ ΣΥΣΤΗΜΑΤΑ ΕΝΕΡΓΗΤΙΚΗΣ ΑΣΦΑΛΕΙΑΣ ΤΗΣ VOLVO TRUCKS ΒΕΛΤΙΩΝΟΥΝ ΤΗΝ ΟΔΙΚΗ ΑΣΦΑΛΕΙΑ, ΟΠΩΣ ΕΠΙΒΕΒΑΙΩΝΕΙ ΕΥΡΩΠΑΪΚΗ ΕΡΕΥΝΑ. - Car & Truck\nΤΑ ΑΠΟΤΕΛΕΣΜΑΤΑ ΤΗΣ ΠΑΝΕΥΡΩΠΑΪΚΗΣ ΜΕΛΕΤΗΣ EUROFOT ΠΟΥ ΠΑΡΟΥΣΙΑΣΤΗΚΑΝ ΣΤΙΣ ΒΡΥΞΕΛΛΕΣ ΑΠΕΔΕΙΞΑΝ ΠΩΣ ΤΑ ΣΥΣΤΗΜΑΤΑ ΕΝΕΡΓΗΤΙΚΗΣ ΑΣΦΑΛΕΙΑΣ ΤΗΣ VOLVO TRUCKS ΒΟΗΘΟΥΝ ΤΟΥΣ ΟΔΗΓΟΥΣ ΝΑ ΑΠΟΦΕΥΓΟΥΝ ΤΑ ΑΤΥΧΗΜΑΤΑ.\nΤο πρότζεκτ euroFOT* (FOT = Field Operation Test) είναι σε εξέλιξη σχεδόν τέσσερα χρόνια. Περιλαμβάνει συνολικά 28 εταίρους οι οποίοι, για λογαριασμό της Ευρωπαϊκής Ένωσης, έχουν μελετήσει συστήματα σχεδιασμένα να βοηθούν τους οδηγούς αυτοκινήτων και φορτηγών στην ανίχνευση κινδύνων, στην αποφυγή ατυχημάτων και στην οικονομική οδήγηση. Η Volvo Trucks συμμετείχε στην έρευνα σαν μέλος της σουηδικής ομάδας μαζί με την Volvo Car Corporation και το Πανεπιστήμιο Τεχνολογίας του Chalmers.\n«Στο πλαίσιο της δικής μας συμμετοχής στο πρότζεκτ μελετήσαμε 30 φορτηγά από δύο εταιρείες μεταφορών, την DHL Tradeteam στη Βρετανία και τη Nijhof Wassink στην Ολλανδία, ενώ εξετάσαμε την αποτελεσματικότητα και των τριών συστημάτων: Adaptive Cruise Control, Forward Collision Warning και Lane Keeping Support» αναφέρει ο Karsten Heinig, υπεύθυνος του πρότζεκτ στη Volvo Trucks.\n15% μείωση ρίσκου\nΓια τις λειτουργίες Adaptive Cruise Control (ACC) και Forward Collision Warning (FCW), που συνδυάζονται για τη διατήρηση μιας ασφαλούς απόστασης από το προπορευόμενο όχημα και για την αποφυγή οπίσθιων συγκρούσεων, η μελέτη αποκαλύπτει ότι ο αριθμός οπίσθιων συγκρούσεων στον αυτοκινητόδρομο μπορεί να μειωθεί μέχρι 15% για τα φορτηγά που εφοδιάζονται με αυτό το σύστημα. Η μελέτη αποκαλύπτει επίσης ότι υπάρχουν μεγάλες δυνατότητες να αυξηθεί αυτό το ποσοστό.\n«Κατά μέσο όρο, το σύστημα χρησιμοποιείται λιγότερο από το μισό του χρόνου οδήγησης. Αν η χρήση αυξηθεί, θα υπάρξει περαιτέρω μείωση των ατυχημάτων. Η αποστολή μας είναι πλέον ξεκάθαρη: Πρέπει να συμβουλεύσουμε και να εκπαιδεύσουμε τους οδηγούς» εξηγεί ο Karsten Heinig, και συνεχίζει: «Υπάρχει και το τεχνικό κομμάτι, δηλαδή να κάνουμε το σύστημα πιο φιλικό προς τον χρήστη».\nΣε ό,τι αφορά το Lane Keeping Support (LKS), η στατιστική βάση είναι πολύ μικρή για να μπορέσουμε να εξαγάγουμε τα όποια αξιόπιστα συμπεράσματα για την αποφυγή ατυχημάτων. Παρ’ όλα αυτά, έχει αποδειχτεί ότι το σύστημα βοηθά τους οδηγούς να διατηρούν σταθερότερη πορεία στο δρόμο. Τα ACC, FCW και LKS δεν έχουν δείξει αρνητικές επιπτώσεις στη συμπεριφορά του οδηγού.\n«Μερικές φορές, λέει ο Karsten Heinig, μας ρωτάνε αν ανησυχούμε ότι τα συστήματα ενοχλούν τους οδηγούς ή προκαλούν διάσπαση της προσοχής τους πίσω από το τιμόνι. Ωστόσο η ανάλυση δεδομένων του euroFOT δεν έχει δείξει κάποια τέτοια επίδραση».\nΣτην έρευνα, κάθε φορτηγό εφοδιάστηκε με πέντε βιντεοκάμερες:\nΜία που να εστιάζει μπροστά καταγράφοντας τι βλέπει ο οδηγός.\nΜία που να καλύπτει το τυφλό σημείο του οδηγού στην πλευρά του συνοδηγού.\nΜία που να καταγράφει την κίνηση του δεξιού ποδιού του οδηγού.\nΜία που να καταγράφει τη συμπεριφορά του οδηγού στερεωμένη στην κολόνα Α.\nΜία που να εστιάζει στο πρόσωπο του οδηγού, παρακολουθώντας τις κινήσεις των ματιών του.\nΜαζί με όλα τα διαθέσιμα δεδομένα από τις ενσωματωμένες ηλεκτρονικές μονάδες ελέγχου (ECU), συμπεριλαμβανομένων παραμέτρων όπως η τρέχουσα ταχύτητα, το βίντεο παρέχει μοναδικό υλικό (συνολικά 70ΤΒ δεδομένων). Τέσσερα εκατομμύρια χιλιόμετρα που έχουν διανύσει τα φορτηγά είναι τώρα έτοιμα για ανάλυση, και άλλα τέσσερα εκατομμύρια χιλιόμετρα μπορούν να ανακτηθούν από το σύστημα (δεδομένα διατίθενται επίσης για την ακαδημαϊκή κοινότητα μέσω του Chalmers).\n«Το υλικό αυτό θα αποτελέσει μία πλούσια πηγή πληροφοριών, καθώς τώρα επιταχύνουμε το ρυθμό εξέλιξης για ασφαλέστερη οδική κυκλοφορία» σχολιάζει ο Karsten Heinig.\n*Πληροφορίες για το euroFOT\nΤο euroFOT project χρηματοδοτείται από την Ευρωπαϊκή Ένωση και αφορά 28 οργανισμούς όπως κατασκευαστές οχημάτων, προμηθευτές, ερευνητικά ινστιτούτα και πανεπιστήμια. Πάνω από 1.000 αυτοκίνητα και φορτηγά συμμετείχαν στην έρευνα.\nΑπό σουηδικής πλευράς, η Volvo Car Corporation, η Volvo Trucks και το Πανεπιστήμιο Τεχνολογίας του Chalmers συνεργάστηκαν στην ανεύρεση κατάλληλων μεθόδων για τη διεξαγωγή της έρευνας και την ανάλυση των δεδομένων.


Μου ζήτησε να χάσω κιλά για να είμαστε μαζί... Τι πρέπει να κάνω;\nΕδώ και 2 μήνες μιλάω με ένα παιδί, με το οποίο είμαστε από διαφορετικές πόλεις. Έχουμε συναντηθεί όμως και έχουμε περάσει πολύ όμορφα. Δείχνει να είναι πολύ καλό παιδί και ταιριάζουμε πάρα πολύ. Υπάρχει όμως ένα αλλά… Ενώ ενδιαφέρεται για εμένα και συνεχίζουμε να μιλάμε, μου ζήτησε να χάσω κιλά για δοκιμάσει να μπει σε σχέση μαζί μου και μόνο τότε θα είμαστε μαζί, ενώ λέει πως η προσωπικότητα μου τον έχει κερδίσει στο απόλυτο. Μου ζήτησε επίσης να ξανά βρεθούμε μετά από 2 μήνες για να δει αν όντως τα έχασα. Εγώ ήμουν σε μια φάση για να τα χάσω γιατί όντως είχα παχύνει αρκετά. Όμως όλο αυτό με στρεσάρει και το ξέρει βέβαια. Ο χρόνος δηλαδή που μου έχει δώσει, σε 2 μήνες να χάσω το 90% των κιλών μου που έχω πάρει- κάτι που δε γίνεται γιατί είναι αρκετά και χρειάζονται παραπάνω χρόνο. Ο λόγος που συνεχίζω να μιλάω μαζί του είναι γιατί πραγματικά ταιριάζουν οι απόψεις μας και η προσωπικότητά μας, τα θέλω μας και πολλά άλλα. Τον χαλάνε όμως τα κιλά μου! Ποια είναι η άποψή σας; Επίσης κάτι τελευταίο οι δικοί του με βρίζουν και δε με θέλουν γιατί αυτός είναι αξιωματικός στο στρατό και εγώ μια καμαριέρα. Γι αυτούς μια αμόρφωτη, δίχως επίπεδο και πως θα του μειώνω την εικόνα. Δε δείχνει να επηρεάζεται από την άποψη τους αλλά εμένα κάπως με χάλασε.


Περί δημοσιογραφικής δεοντολογίας – marketingweek.gr\nΤούτο σημαίνει πως αυτό που λέμε «παιδικές ασθένειες» είναι καιρός να ιαθούν. Δεν ξέρω όμως κατά πόσο αυτό έχει γίνει πράξη, αφού καθημερινά βλέπουμε ότι σε αρκετά από αυτά τα sites η δημοσιογραφική δεοντολογία πάει περίπατο. Και τι εννοώ; Θέλοντας προφανώς να αποσπάσουν το ενδιαφέρον του χρήστη/αναγνώστη δημοσιεύουν τίτλους οι οποίοι είναι μεν «τραβηχτικοί», αλλά όταν «κλικάρεις» σε αυτούς για να διαβάσεις το όλο ρεπορτάζ, διαπιστώνεις ότι ο τίτλος αυτός αρχίζει σιγά-σιγά να…αμβλύνεται, με αποτέλεσμα όταν ολοκληρώσεις την ανάγνωση να έχεις την αίσθηση ότι αυτός απείχε από το όλο ρεπορτάζ.\nΚαι μπορεί ο τίτλος να πέτυχε το στόχο του, αφού σε ανάγκασε να «κλικάρεις» σε αυτόν, ωστόσο είναι σίγουρο ότι στον επόμενο τίτλο αντίστοιχου ενδιαφέροντος, θα σκεφθείς μήπως είναι πάλι τίτλος ολίγον παραπλανητικός. Με 3-4 ανάλογους τίτλους όμως η όλη αξιοπιστία και εγκυρότητα του site τίθεται εν αμφιβόλω. Και αυτό δεν μπορεί παρά να είναι ζημιά. Και μπορεί σε άλλες εποχές αυτή η «στρατηγική» να ήταν απλά μη αποδεκτή, στις μέρες μας όμως γίνεται άκρως επικίνδυνη, για ευνόητους πιστεύω λόγους. To τεύχος που κρατάτε στα χέρια σας είναι ένα τεύχος «πράσινο», αφιερωμένο στο green marketing και στη δυναμική που αυτό αναπτύσσει σε ένα περιβάλλον ύφεσης.\nΑρκετά ενδιαφέροντα θέματα παρουσιάζονται στο πλαίσιο του σχετικού αφιερώματος, τα οποία αξίζει να διαβάσετε. Κυρίως για να διαπιστώσετε τα οφέλη που τελικά αποκομίζει μια εταιρεία που θα επενδύσει σε αυτό στρατηγικά και όχι εξ ανάγκης. Τέλος, μια ακόμα ιδιαίτερα ενδιαφέρουσα συνέντευξη φιλοξενούμε σε αυτό το τεύχος. Ο Κώστας Βαξεβάνης, ο έμπειρος δημοσιογράφος που «κρύβεται» πίσω από την επιτυχημένη τηλεοπτική εκπομπή «Το κουτί της Πανδώρας» μιλάει για την πρωτοβουλία που έλαβε να δημιουργήσει σε αυτούς τους χαλεπούς καιρούς ένα περιοδικό, το Hot Doc, που θα δίνει έμφαση στο ρεπορτάζ, στην έρευνα και στη σωστή δημοσιογραφία.


Πώς να στεγνώσει κολοκύθες\nΞηρές κολοκύθες για τη διατήρησή τους για μελλοντική χρήση. Αν τα στεγνώσετε ολόκληρα, χρησιμοποιήστε τα σε χειροτεχνία ή κρατήστε τα για μεγαλύτερο διάστημα μετά τη διακόσμηση. Το στέγνωμα της σάρκας της κολοκύθας το διατηρεί για χρήση σε αρτοσκευάσματα και άλλα πιάτα. Αποξηραμένες, διακοσμημένες κολοκύθες, ειδικά αν ζωγραφιστούν, διαρκούν μήνες. Η αποξηραμένη σάρκα μπορεί να διαρκέσει ακόμα περισσότερο εάν αποθηκευτεί σωστά. Ξήρανση κολοκύθες σας σημαίνει ότι ποτέ δεν πρέπει να χάσετε μια άλλη κολοκύθα, εάν έχετε μια μεγάλη συγκομιδή ή δεν έχετε αρκετό χρόνο για να χρησιμοποιήσετε μια νέα κολοκύθα πριν χαλάσει.\nΓια χειροτεχνία ή διακόσμηση\nΣκουπίστε τις κολοκύθες με ένα πανί που βυθίζεται σε ζεστό σαπουνόνερο. Ψεκάστε τις κολοκύθες με ένα οικιακό απολυμαντικό για να σκοτώσετε οποιοδήποτε βακτήριο που μπορεί να προκαλέσει αλλοίωση. Σκουπίστε το απομένον απολυμαντικό με μια καθαρή, στεγνή πετσέτα.\nΔιαδώστε κομμάτια της εφημερίδας σε μια περιοχή που διατηρεί θερμοκρασίες πάνω από 70 βαθμούς Φαρενάιτ.\nΤοποθετήστε τις κολοκύθες στην κορυφή της εφημερίδας για να θεραπεύσετε και να στεγνώσετε για 1 έως 2 εβδομάδες. Το δέρμα πρέπει να σκληρύνει εντελώς όταν η κολοκύθα είναι ξηρή.\nΚόψτε τις κολοκύθες στο μισό με ένα καθαρό, κοφτερό, οδοντωτό μαχαίρι. Βγάλτε τους σπόρους με ένα κουτάλι και πετάξτε.\nΚόψτε το δέρμα από τις κολοκύθες και κόψτε τη σάρκα σε φέτες.\nΒράστε τις φέτες κολοκύθας σε ατμόπλοιο ή σε κατσαρόλα στην εστία για έξι λεπτά.\nΑπλώστε τις φέτες ομοιόμορφα σε ένα δίσκο και βάλτε τους στον ήλιο για να στεγνώσουν για περίπου δύο ημέρες, ή μέχρι να στεγνώσουν τελείως. Οι φέτες κολοκύθας θα πρέπει να φθίνουν, να εμφανίζονται ξηρές και εύθραυστες και να μην αφήνουν περιοχές υγρασίας όταν είναι πλήρως στεγνές.\nAuthor brooklynPosted on May 17, 2018 February 13, 2018\nPrevious Previous post: Πώς να εκδιώξει έναν σύζυγο\nNext Next post: Πώς να μαγειρέψετε ένα 1-in. Ψιλοκομμένο μπριζόλα


Εκπαιδευτικός Οργανισμός Λύτρας Παναγιωτης – Σύνολο\nΕκπαιδευτικός Οργανισμός Λύτρας Παναγιωτης Σύνολο\nΈναρξη θερινής περιόδου του φροντιστηρίου μας. ΜΗΝ ΑΦΗΝΕΤΕ ΤΑ ΚΕΝΑ ΤΗΣ ΠΑΝΔΗΜΙΑΣ να σας αφήσουν έξω από τους στόχους σας. ΕΛΑΤΕ να σας ενημερώσουμε. ΣΤΡ. ΚΑΤΣΙΜΗΤΡΟΥ 30/ ΑΡΤΑ/τηλ. 2681027030\nΚΑΛΗ ΕΠΙΤΥΧΙΑ στους μαθητές και μαθήτριες που συμμετέχουν στις φετινές Πανελλήνιες εξετάσεις. Ευχόμαστε να δικαιωθούν οι κόποι τους και να πραγματοποιηθούν οι στόχοι τους.ΕΚΠΑΙΔΕΥΤΙΚΟΣ ΟΡΓΑΝΙΣΜΟΣ Σύνολο- Λύτρα Παναγιώτη\nΚΔΒΜ Σύνολο- Λύτρα Παναγιώτη στην ΑΡΤΑ\nΚΔΒΜ Σύνολο-Λύτρα Παναγιώτη στην ΑΡΤΑ\nΕλάτε σε εμάς να σας 1. Βοηθήσουμε σε όλες σας τις φοιτητικές εργασίες 2. Αιτήσεις διαγωνισμών 3. Μαθήματα-Πληροφορικής-Φοιτητών 4. Σεμινάρια-Σεκιούριτι-Κρεοπωλών-Μανικιούρ-Πεντικιούρ-Μακιγιάζ-Ετήσια Πανεπιστημίων-Εκπαίδευση εκπαιδευτών ενηλίκων 5. Εξετάσεις απόκτησης πιστοποιητικών- Πληροφορικής-Χρήστη φυτοφαρμάκων Θα μας βρείτε στην οδό Στρ. Κατσιμήτρου30 – στο email : p.lytras@yahoo.gr και στο τηλ. επικοινωνίας 2681027030\nKαλοκαιρινή προετοιμασία στον ΕΚΠΑΙΔΕΥΤΙΚΟ ΟΡΓΑΝΙΣΜΟ Σύνολο\nΤα καλοκαιρινά μαθήματα προετοιμασίας για τις πανελλαδικές της επόμενης χρονιάς θα ξεκινήσουν στις 13 Ιουνίου!Οι εγγραφές έχουν ήδη αρχίσει. Κλείστε ραντεβού να σας ενημερώσουμε στο Φροντιστήριο Σύνολο στην ΑΡΤΑ Τηλ. επικοινωνίας 2681027030\nΠροϋποθέσεις εισαγωγής στην Πυροσβεστική Ακαδημία\nΠροσόντα και προϋποθέσεις εισαγωγής και κωλύματα κατάταξης υποψηφίων 1. Οι υποψήφιοι άνδρες και γυναίκες για την εισαγωγή στις Σχολές Αξιωματικών και Πυροσβεστών της Πυροσβεστικής Ακαδημίας με το σύστημα των εξετάσεων του Υπουργείου Παιδείας και Θρησκευμάτων σε πανελλαδικό επίπεδο, πρέπει να έχουν τα ακόλουθα προσόντα και προϋποθέσεις: α. Να είναι Έλληνες πολίτες. Για όσους έχουν αποκτήσει …\nΟ μαθητής με ελλιπή κίνητρα μάθησης αναγνωρίζεται συχνά με την πρώτη ματιά. Είναι εκείνος που ολόκληρη η στάση του φωνάζει: «Δεν με ενδιαφέρει το μάθημά σου!». Πώς μπορούν οι εκπαιδευτικοί να διαχειριστούν μία τέτοια κατάσταση; Τις τελευταίες δεκαετίες το αίτημα για συμπεριληπτική εκπαίδευση έχει οδηγήσει σε πλήθος μεταρρυθμίσεων που επιτρέπουν την εξειδικευμένη υποστήριξη των παιδιών …\nΓραπτός διαγωνισμός Υπουργείου Οικονομικών.\nΞεκινάμε μαθήματα δια ζώσης στην ειδικότητα 1.ΔΕ Τελωνειακών και στα 3 μαθήματα 2.Λεκτικές δεξιότητες & κατανόηση κειμένου για όλες τις ειδικότητες. 3. Εξ αποστάσεως Δημοσιονομικό & φορολογικό δίκαιο για τους ΠΕ ΕΦΟΡΙΑΚΩΝ-ΤΕΛΩΝΕΙΑΚΩΝ-ΔΗΜΟΣΙΟΝΟΜΙΚΩΝ ΚΔΒΜ2 Σύνολο στην ΑΡΤΑ/ τ. 2681027030Στρ. Κατσιμήτρου 30/email : p.lytras@yahoo.gr\nTΙ ΠΡΟΣΦΕΡΕΙ ΣΤΗΝ ΕΚΠΑΙΔΕΥΣΗ ΤΟ ΚΔΒΜ2 ΣΥΝΟΛΟ ΣΤΗΝ ΑΡΤΑ\nΑ. ΣΕΜΙΝΑΡΙΑ ΑΠΟ ΤΟ ΚΔΒΜ2 Σύνολo -Πληροφορικής και εξετάσεις κάθε εβδομάδα -Σεκιούριτι -Ετήσια μοριοδοτούμενα σεμινάρια Ελληνικών Πανεπιστημίων -Εκπαίδευση εκπαιδευτών ενηλίκων -Κρεοπωλών -Μανικιούρ-Πεντικιούρ-Μακιγιάζ Β. Εργασίες και μαθήματα για φοιτητές. Γ. Συμπλήρωση αιτήσεων διαγωνισμών ΑΣΕΠ Δ. Εγγραφές για μεταπτυχιακά εξ αποστάσεως Ε. Εξετάσεις για πιστοποιητικά Barista-Μανικιούρ-Μακιγιάζ-Δημοσιογραφίας-Μαγειρικής/Ζαχαροπλαστικής-Χρήσης φυτοφαρμάκων ΚΔΒΜ2 Σύνολο-Λύτρα Παναγιώτη στην ΑΡΤΑΣτρ. Κατσιμήτρου 30Τηλ. 2681027030 ΕΛΑΤΕ ΝΑ …\nΜαθήματα και εργασίες φοιτητών.\nΟ ΕΚΠΑΙΔΕΥΤΙΚΟΣ ΟΡΓΑΝΙΣΜΟΣ Σύνολο ΒΟΗΘΆ ΤΟΥΣ ΦΟΙΤΗΤΈΣ ΝΑ ΤΕΛΕΙΏΣΟΥΝ. 1.Με μαθήματα ακόμη και εξ αποστάσεως 2.Με βοήθεια σε όλες τους τις εργασίες. Πληροφορίες καθημερινά στο τ.2681027030 & στο email: p.lytras@yahoo.gr\n© 2022 Εκπαιδευτικός Οργανισμός Λύτρας Παναγιωτης\t| Με την υποστήριξη της Εξαιρετικά θέματα


«Τσακώσαμε» επώνυμους στην Μύκονο - Star.gr\nLIFESTYLE Τετάρτη, 14 Ιουλίου 2010, 19:38\n«Τσακώσαμε» επώνυμους στην Μύκονο\nΣτις παραλίες και τα σοκάκια η showbiz στενάζει...\nΣτις παραλίες και τα σοκάκια της Μυκόνου έχει ξαμοληθεί η showbiz, καθώς ο υδράργυρος ανεβαίνει και τι πιο must από το νησί των ανέμων για να σε φωτογραφίσουν; Αθλητές, τραγουδιστές, ηθοποιοί, παρουσιαστές και μοντέλα δίνουν το «παρών» στις ξαπλώστρες και τα Ματογιάννια!\nΜετά τους αγώνες στη Νότια Αφρική, δεν είναι λίγοι οι διεθνείς μας που έσπευσαν στις παραλίες Καλό Λιβάδι και Ψαρού. Αλέξανδρος Τζιόλης, Βασίλης Τοροσίδης και Γιούρκας Σεϊταρίδης βρέθηκαν στην Μύκονο με παρέα και τράβηξαν τα βλέμματα των ποδοσφαιρόφιλων αλλά και των κοριτσόπουλων...\nΟ Νίκος Γκάλης και ο Τάκης Φύσσας έδωσαν επίσης το «παρών» του αθλητικού κόσμου στο νησί. Αμφότεροι με τις συζύγους τους, με τον πρώτο να την περιποιείται βάζοντάς της αντηλιακό και τον δεύτερο να τις δίνει παθιασμένα φιλιά και αγκαλιές μέσα στο νερό!\nΤις διακοπές τους συνεχίζουν και ο Αντώνης Ρέμος με τον Νίκο Βέρτη. Οι δύο άνδρες απαθανατίστηκαν στην Ψαρρού, λίγο πριν ο Αντώνης «πετάξει» στην Κρήτη για συναυλίες, Οι δύο τραγουδιστές προκάλεσαν ενθουσιασμό, με τους θαυμαστές και τις θαυμάστριες να σπεύδουν για φωτογραφίες και αυτόγραφα ακόμα και μέσα στη θάλασσα.\nΓια τριήμερο στην Μύκονο, όπως σας έχουμε ξαναπεί, βρέθηκε και η Δέσποινα Βανδή, που εντυπωσίασε με την καλογυμνασμένη σιλουέτα της! Η δημοφιλής τραγουδίστρια απόλαυσε τον ήλιο και την θάλασσα μαζί με τα παιδιά της, Μελίνα και Γιώργο, ενώ στην παρέα τους εντάχθηκε ο σκηνοθέτης και κουμπάρος της Δέσποινας, Κώστας Καπετανίδης. Όσο για τον Ντέμη Νικολαϊδη; Έμεινε να «βράζει» στην Αθήνα, λόγω επαγγελματικών υποχρεώσεων...\nΚι από το πεντάγραμμο στην μικρή οθόνη, με τον Νίκο Χατζηνικολάου, την γυναίκα του Κρίστη Τσολακάκη και τον γιό τους Αλέξανδρο να δίνουν το «παρών» στην Ψαρρού, αλλά και στα Ματογιάννια όπου η Ρούλα Κορομηλά έκανε βόλτες με φίλους.\nΡομαντική απόδραση στην Μύκονο έκαναν η Ελεονώρα Μελέτη και ο Γιάννης Ολζιέρσκι. Το ζευγάρι έμεινε στο νησί για το weekend, κάνοντας μπάνιο και βόλτες στα σοκάκια, ενώ επέστρεψε στην Αθήνα προκειμένου να πετάξει για Μπαλί. Άλλωστε, η Ελεονώρα θα επιστρέψει για λίγο στις επαγγελματικές της υποχρεώσεις με την παρουσίαση του κεντρικού δελτίου του Star, πριν πάρει πάλι άδεια και επιστρέψει για την προετοιμασία της εκπομπής της.\nΒόλτα με τα παιδιά της στα Ματογιάννια έκανε και η Έμη Λιβανίου, ενώ στο νησί βρέθηκαν επίσης η εγκυμονούσα Κατερίνα Λάσπα με τον καλό της και η Στέλλα Καπεζάνου.\nΔείτε τις διακοπές των επωνύμων στην Μύκονο!\nπηγή: περιοδικά «Ok!», «Hello»\nΠρώτη ανάρτηση: 14/07/2010 09:06


Το μυστικό Τηλέφωνο σεξ Χαλκίδα\nΚαι εκεί είναι που λες συνωμότησε το σύμπαν… Μου έχουν συμβεί πάρα πολλά γεγονότα και πριν διαβάσω το βιβλίο που θα βαρεθείτε αν κάτσω να τα γράψω. Μετά το σχηματισμό κυβέρνησης στη Γερμανία, με υπουργό Οικονομικών τον Όλαφ Σολτς -ο οποίος έχει τοποθετηθεί υπέρ της αλληλεγγύης προς την Ελλάδα- οι συσχετισμοί δείχνουν υποστηρικτικοί για τις ελληνικές θέσεις, για πρώτη φορά έπειτα από αρκετά χρόνια. Το αποκορύφωμα των ονείρων τους ήταν να βρεθούνε ξανά στα ψηλά βουνά ή στο οροπέδιά τους και να ψήσουν το αρνί στη σούβλα. Νομίζω όσοι το έχουν διαβάσει μοιράζονται τις ίδιες απόψεις. Εν τούτοις σε βάζει σε μια διαδικασία να σκεφτείς ότι πράγματι μπορεί να είναι έτσι.\nΑν όμως είχαμε νικήσει την Λάρισα και την Κέρκυρα για παράδειγμα, θα είμαστε στο -2 από την Ευρώπη. Η διοίκηση του νοσοκομείου θεώρησε πως στους τραυματίες και άρρωστους ασθενείς πρέπει να εξασφαλιστεί ένα κατάλληλο περιβάλλον για την όσο το δυνατόν γρηγορότερη επιστροφή στην ισορροπία τους, τόσο σωματική όσο και ψυχική. Οσο για τα υλικα αγαθα…οταν ζουμε σε μια εποχη που ο μεσος ανθρωπος ισα που τα βγαζει περα ισως ειναι λιγακι λογικο να θελει να του πει ΄΄Ε! Στη διάρκεια των δύο μηνών — Ιουνίου και Ιουλίου — οργανώθηκε το νοσοκομείο με πάνω από χίλιες κλίνες. Οι οικογένειές τους ήταν κατακερματισμένες, χωρισμένες, κάποια άτομα της οικογένειας μπορεί να ήταν στην Ελλάδα ή στα διάφορα άλλα σοσιαλιστικά κράτη. Η αύρα της νοσταλγίας ήταν συνέχεια γύρω μας. Μόλις ανακάλυψα το blog σου και σε συγχαίρω.\nΟι πυρετώδεις ερωτικές εξομολογήσεις του Τριστάν αγγίζουν μία ευαίσθητη χορδή στην καρδιά της Πέπα, η οποία τον ερωτεύεται παράφορα. Τρανταχτή αποδείξη οτι λειτουργείαπο τοτε εχω καταφέρει αρκετά μικροπράγματα αλλα τωρα δουλεύω πάνω σε κατι πολυ μεγάλο. Από τη μεριά σου απλά θα πρέπει να διατηρείς τις θετικές σκέψεις για όλα αυτά, χωρίς να έχεις αμφιβολίες για το αποτέλεσμα. Η Πέπα Μπάλμες είναι μία νεαρή, ανεξάρτητη και δυναμική μαία που νιώθει μίσος για τους άντρες, εξαιτίας του πλούσιου πρώην εργοδότη της, ο οποίος, δίνοντάς της ψευδείς όρκους αιώνιας αγάπης, την άφησε έγκυο και στη συνέχεια την εγκατέλειψε, παίρνοντάς της και το παιδί. Δεν έχει λοιπόν σημασία πού πιστεύουμε, αλλά ότι πιστεύουμε και αγαπάμε το επιθυμητό αποτέλεσμα γιατί το θεωρούμε δεδομένο πως θα συμβεί. Μπορεί να σας φανούν άσχετα ολα αυτά αλλά είναι μέρος της καθημερινότητας μας.\nΟι οικογένειές τους ήταν κατακερματισμένες, χωρισμένες, κάποια άτομα της οικογένειας μπορεί να ήταν στην Ελλάδα ή στα διάφορα άλλα σοσιαλιστικά κράτη. Μαρίνα Θα συμφωνήσω μαζί σου. Η Πέπα προσπαθεί να μείνει μακριά από τον Τριστάν, όμως η έλξη τους είναι ακατανίκητη. Θυμωσα με τον εαυτο μου γιατι εγω το επετρεψα να συμβει ολο αυτο, αλλα το ερωτημα μου ειναι το εξης: Διαφορετικές από τα μουσικά σύνολα. Μας αποκαλύπτει ο άγιος Πορφύριος με αυτά τα λόγια ότι όσο γινόταν μέτοχος της Θείας Ζωής, τόσο εμβάθυνε μέσα του η όραση της αμαρτίας, ενώ εξωτερικά φαινόταν μόνο το Φώς γι αυτό και τον φωνάζανε οι άλλοι άγιο.\nΜη σας κουραζω ομως. Το αποκορύφωμα των ονείρων τους ήταν να βρεθούνε ξανά στα ψηλά βουνά ή στο οροπέδιά τους και να ψήσουν το αρνί στη σούβλα. Εμείς είμαστε υπεύθυνοι για ό,τι μας έρχεται στη ζωή αφού το ελκύουμε με τη σκέψη. Επίσης δεν παρατήρησα να εστιάζει η συγγραφέας στον πλουτισμό, απλά δίνει ένα παράδειγμα για όσους ενδιαφέρονται για τα χρήματα όπως δίνει και για τις σχέσεις αλλά και για την υγεία, τον κόσμο και τον ίδιο μας τον εαυτό. Η Ανγκούστιας αρνείται να βγει από το σπίτι και μέσα στην παραφροσύνη της αποπειράται να σκοτώσει την Πέπα, την οποία θεωρεί υπεύθυνη για όλα της τα προβλήματα. Στη διάρκεια των δύο μηνών — Ιουνίου και Ιουλίου — οργανώθηκε το νοσοκομείο με πάνω από χίλιες κλίνες. Στρατιώτες και εργαζόμενοι του στρατού επισκεύασαν 27 κτίρια κατοικιών και στρατώνων, με συνολικό όγκο χιλιάδων κυβικών μέτρων.\nVideo: Φωτεινή Βελεσιώτου - Μυστικό\nΓενικά Συμπεράσματα για Το Μυστικό Αν και κάποιοι θα σπεύσουν να συμπεράνουν πως είμαι υπερβολικός ή ότι κινδυνολογώ και θα υπερασπιστούν τα όσα το βιβλίο ευαγγελίζεται, σημειώνω και πάλι πως όλα τα ανωτέρω αλλά και άλλα που λόγω χώρου δεν αντιπαραθέτω, αποτελούν μόνον προσωπικές εντυπώσεις και σε καμία περίπτωση δεν τα γράφω για να επηρεάσω υποχρεωτικά κάποιους άλλους ανθρώπους. Χτες πρωί με ξαναπήρε ο Πανιερώτατος και μου είπε: Φαίνεται, μάλιστα, ότι ήδη επιταχύνονται και οι διεργασίες για τα μέτρα ελάφρυνσης του ελληνικού χρέους. Και συνειδητοποίησα οτι πραγματικά γίνεται αυτό στο οποίο δίνεις περισσότερο ΠΑΘΟΣ και νοητικά και συναισθηματικά! Έγινε ο άσημος Πορφύριος ακόλουθος του Αγίου Ιωάννη της Κλίμακας, που γράφει στην κλίμακα στο κεφάλαιο για την υπερηφάνεια προς το τέλος, ότι του ομολογεί ο ατσίδας, ότι δεν τον νικά τίποτα άλλο παρά η διαρκής Μετάνοια ενώπιον του Κυρίου Γνώριζε ο άσημος Πορφύριος τον άγιο Συμεών τον Θεολόγο που αποκαλύπτει στο γραπτά του ότι του εμφανιζόταν ο Χριστός και του έλεγε: Τι αποκαλύπτουν αυτά τα λόγια; Ότι ο άγιος είχε επίγνωση ότι ζούσε μέσα του ο Θεός, και ο Θεός τον συγχωρούσε αλλά του απεκάλυπτε βαθύτερα και βαθύτερα την έγκλημα του, που ονομάζει πνευματική, δηλαδή καρδιακή.\n31.10.2017 : 13:16


Άναρχες Σκέψεις: 2010\nΟ μικροπωλητής και ο άντρας με την καπαρντίνα\nΗ βροχή μαστίγωνε ακατάπαυστα το πλατύ πεζοδρόμιο μπροστά στην εκκλησία. Εκείνο το πρωινό της πρώτης Κυριακής του Οκτώβρη όλα έδειχναν ότι θα ακολουθούσε μια ηλιόλουστη μέρα, σχεδόν αυγουστιάτικη. Σε λιγότερο από δύο ώρες όμως, σκοτεινά σύννεφα είχαν σκεπάσει τον ουρανό και δεν άργησαν να στραγγίξουν το νερό που κουβαλούσαν στο έδαφος της πολύβουης πόλης. Ξαφνικά έβλεπες ομπρέλες διαφόρων μεγεθών και χρωμάτων να ανοίγουν και κόσμο να τρέχει βιαστικά κάτω από τα μπαλκόνια των πολυκατοικιών για να βρει ένα προσωρινό καταφύγιο. Στις άκρες των δρόμων δημιουργούνταν μικροί χείμαρροι και παράσερναν όλων των ειδών τα σκουπίδια που είχαν μαζευτεί εκεί από το ξημέρωμα. Στη λεωφόρο μπροστά από την εκκλησία, ίσως τον πιο κεντρικό δρόμο της πόλης, άρχισε να δημιουργείται κίνηση με δύο μεγάλες ουρές από οχήματα, αφού αυτοί που είχαν βγει από νωρίς για βόλτα ή για ψώνια έμπαιναν τώρα βιαστικά στα παρκαρισμένα αυτοκίνητά τους, για να βρεθούν πάλι στη ζεστασιά και την ασφάλεια του σπιτιού τους.\nΈτριψε τα χέρια του μεταξύ τους για να ζεσταθούν. Παρόλο που δεν είχε μπει για τα καλά ακόμα το φθινόπωρο, η ατμόσφαιρα ήταν αρκετά ψυχρή και υγρή. Κοίταξε το ψάθινο καλαθάκι με τις ομπρέλες που είχε πλάι του. Δεν είχε πουλήσει ούτε μία. Λογικό, σκέφτηκε, αφού οι άνθρωποι συνηθίζουν να αισθάνονται την ανάγκη ενός αγαθού μόνο όταν νιώσουν την έλλειψή του. Είχε πιάσει τη γωνιά της εκκλησίας από πολύ νωρίς, χάραζε σχεδόν όταν αποφάσισε να επιλέξει αυτό το μέρος για να πουλήσει τις μεγάλες, μονόχρωμες ομπρέλες του. Ήταν σίγουρος ότι στα επόμενα λεπτά κι ενώ η βροχή όλο και δυνάμωνε, θα σταμάταγε ο πρώτος άνθρωπος ζητώντας του μία. Το ένστικτό του επιβεβαιώθηκε για μία ακόμη φορά, μετά από την επιτυχημένη πρόβλεψή του για την επικείμενη βροχή.\nΜια νεανική παρέα σταμάτησε μπροστά του, με ένα παράξενο ύφος σχηματισμένο στα πρόσωπά τους. Εκείνος σηκώθηκε όρθιος και τους χαμογέλασε. "Τι θες στη χώρα μας ρε βρωμοαράπη; Φύγε!", είπε ο ένας απ'τους δύο νευριασμένα. Εκείνος ξανακάθησε στο πεζούλι και χαμήλωσε το βλέμμα απογοητευμένος. "Δεν ακούς τι σου λέμε ή δεν καταλαβαίνεις; Ξεκουμπίσου, παλιομαλάκα, πήγαινε πίσω στην Αφρική". Ήταν έτοιμοι να προσπαθήσουν να τον σηκώσουν με το ζόρι, όταν ένας ψηλός άντρας με σκούρα καπαρντίνα τους πλησίασε και τους είπε ήρεμα να φύγουν. Εκείνοι ήταν έτοιμοι στην αρχή να τα βάλουν και μαζί του, αλλά παρατηρώντας τον τελικά υπάκουσαν απρόθυμα και απομακρύνθηκαν αργά.\n-Ευχαριστώ πολύ, δεν χρειαζόταν ό..., πρόλαβε να πει ο μιγάς πριν αντικρίσει έκπληκτος το πρόσωπο του άγνωστου άντρα.\n-Δεν κάνει τίποτα, υποχρέωσή μου.. Αν και δεν χρειαζόσουν εμένα για να τους διώξεις. Όπως πάντα όμως, πρέπει να το παίξεις αγαθός, υπεράνω. Ο άντρας γέλασε και το βλέμμα του περιπλανήθηκε τριγύρω.\n-Βλέπω δεν είσαι καθόλου πρωτότυπος, δεν σκέφτηκες και πολύ το μέρος πριν το διαλέξεις... Μάλλον πρώτα φεύγει η ψυχή και μετά το χούι, έχουν δίκιο που το λένε, δήλωσε γελώντας σαρδόνια ο άντρας με την καπαρντίνα. Ο μιγάς τον κοιτούσε λες και ήταν ένας παιδικός του φίλος που είχε να δει δεκαετίες, τον παρατηρούσε έκπληκτος. Τον είχε αναγνωρίσει.\n-Μα καλά, πότε θα αποδεχθείς ότι οι άνθρωποι δεν χρειάζονται πια τις ομπρέλες σου και την προστασία τους; Και δεν σχολιάζω την εμφάνισή σου, ιδιαίτερα ατυχής, εκτός αν ήθελες να αποδείξεις κάτι, συνέχισε ψύχραιμα ο ψηλός, γεροδεμένος άντρας. Ο μιγάς συνέχισε να μην λέει κουβέντα. Χαμήλωσε πάλι το πρόσωπό του προς το έδαφος.\n-Έλα, μην το παίρνεις κατάκαρδα, θέλεις να κάτσω λίγο δίπλα σου; Δεν χαίρεσαι καθόλου που με ξαναβλέπεις μετά από τόσο καιρό;, συνέχισε ο πρώτος, ενώ καθόταν δίπλα του στο πεζούλι χωρίς να περιμένει απάντηση.\n-Άλλωστε είμαστε αδέρφια κατά μία έννοια, μην το ξεχνάς. Αλήθεια, τι κάνει ο πατερούλης;, είπε και τελείωσε την πρότασή του γελώντας επιτηδευμένα.\n-Αν ήρθες εδώ για να με χλευάσεις και αυτό σε κάνει χαρούμενο, καν'το. Αλλά δεν νομίζω να ήρθες γι'αυτό μόνο, είπε τελικά ο μικροπωλητής κοιτώντας τον άντρα στα μάτια.\n-Έχεις δίκιο, δεν ήρθα γι'αυτό, αν και μου προσφέρει μια μικρή ευχαρίστηση, είναι η αλήθεια. Αν σου πω ότι ήρθα να δω τι κάνεις, θα με πιστέψεις; Δεν έρχεσαι συχνά στα μέρη μου και όταν έμαθα ότι εμφανίστηκες μετά από τόσα χρόνια δεν ήθελα να χάσω την ευκαιρία, είπε εκείνος εύθυμα.\n-Στα μέρη σου; Βλέπω η πλεονεξία και η αχαριστία σου όσο πάει και μεγαλώνει, αδερφέ. Μπορεί να έχουν αλλάξει όλα προς το χειρότερο εδώ, αλλά δεν μπορείς να θεωρείς τίποτα ιδιοκτησία σου, όπως ούτε κι εγώ.\n-Χαχαχα, φανταζόσουν ποτέ ότι θα μαλώναμε εμείς οι δύο για την κληρονομιά του πατέρα; Νομίζω πάντως ότι έχω το δικαίωμα να οικειοποιούμαι κάποια πράγματα. Εσύ και ο άλλος τα αφήσατε εδώ και καιρό στην τύχη τους, εγώ τους έδωσα μια κατεύθυνση, πολλά από αυτά είναι έργο μου, έτσι δεν λένε;\n-Πάντα θα υπάρχει ελπίδα, όσο οι άνθρωποι πιστεύουν στο καλό που έχουν μέσα τους, ότι και να κάνεις εσύ ή οποιοσδήποτε άλλος δεν θα σβήσει αυτή την ελπίδα.\n-Τα ίδια ξύλινα λόγια, όπως τότε, δεν τα βαρέθηκες; Αυτά κούρασαν και τον κόσμο τόσο καιρό. Δεν τον τραβάνε πια τα όμορφα λόγια για αγάπη, καλοσύνη, συγχώρεση, αιώνια ζωή, δεν καταλαβαίνεις;\nH ύλη, το χρήμα, το εγώ, η υποκρισία και ο ανταγωνισμός έχουν γίνει η νέα παγκόσμια θρησκεία τους, και δεν υπάρχει κανένας που να μην συμμετέχει σ'αυτήν. Μπορεί να μην είναι αρεστή και ευχάριστη σε όλους, αλλά είναι απαραίτητη για την επιβίωση πλέον. Και αυτοί ακόμα που το αρνούνται, συμμετέχουν σ'αυτό, μην έχοντας άλλη επιλογή παρά να παίξουν στο παιχνίδι. Και μη μου μιλάς για ελπίδα, αυτοί που προσεύχονται ακόμα σε κάποιο απ'τα ονόματά σου είναι τα πιο ενεργά μέλη της καινούργιας θρησκείας, είναι αναπόφευκτο. Και ξέρεις ποιο είναι το καλύτερο; Ότι πλέον δεν χρειάζεται να κάνω το παραμικρό, οι ανθρώπινη φύση είναι αυτοκαταστροφική. Θα έπρεπε να το γνωρίζεις, ο πατέρας τη δημιούργησε με την άπειρη σοφία του, δήλωσε γελώντας σαρκαστικά.\n-Μήπως τελικά δεν τον έφτιαξε απόλυτα καθ'ομοίωση, παρά μόνο καθ'εικόνα; Ή μήπως και η φύση του θεού είναι τόσο στρεβλή, η σοφία του όχι αρκετή;, πρόσθεσε κοιτώντας επιδεικτικά προς τον συννεφιασμένο ουρανό.\n-Όλα αυτά που λες τα είδα και τα βλέπω, λέγεται ελεύθερη βούληση, και είναι το\nσημαντικότερο δώρο που έδωσε ο θεός στους ανθρώπους. Την χρησιμοποίησαν λάθος μέχρι τώρα, όπως φαίνεται. Παρόλα αυτά συνεχίζει όπως κι εγώ να πιστεύει\nστους ανθρώπους. Υπάρχει ακόμα η δυνατότητα να μάθουν απ'τα λάθη τους. Υπάρχει ελπίδα, όσο υπάρχει η ανθρωπότητα, όσο γεννιούνται καινούργιοι άνθρωποι, δήλωσε ήρεμα ο μιγάς χωρίς να γυρνάει το βλέμμα του προς τον άντρα.\n-Δεν χρειάζεται να σου θυμίσω τα εκατομμύρια παιδιά που γεννιούνται και πεθαίνουν απ'την πείνα ή την έλλειψη νερού έτσι; Τους πολύνεκρους πολέμους για συμφέροντα και κέρδος, την ακατάπαυστη καταστροφή του περιβάλλοντος, τους αλληλοσκοτωμούς, στο όνομα σου ή στο όνομα κάποιου έθνους; Τη μισαλλοδοξία, την καθημερινή βία, λεκτική και σωματική, τον ρατσισμό, που ακόμα κι εσύ ένιωσες, μόλις πριν λίγο. Είναι κάτι που θλίβει ακόμα κι εμένα. Μην ξεχνάς ότι κάποτε ήμουν άγγελος του. Κανένας θεός, ειδικά τέλειος και πάνσοφος δε θα τα επέτρεπε όλα αυτά, δε νομίζεις αδερφέ;\n-Κι εσύ ξεχνάς ότι αν δεν υπάρχει θεός, δεν υφίστασαι ούτε εσύ, το αντίθετό του.\n-Αρχίζω να το πιστεύω κι αυτό. Είμαστε απλά ένα δημιούργημα της ανάγκης του ανθρώπου να μην νιώθει μόνος του, κύριος της μοίρας του, υπεύθυνος των λαθών του. Ακόμα και η παρουσία μας εδώ, αυτή τη στιγμή, είναι αποτέλεσμα της φαντασίας κάποιου. Εσύ προσφέρεις την αιώνια ελπίδα για κάτι καλύτερο που τους κρατάει ζωντανούς κι εγώ την δικαιολογία της ασχήμιας του κόσμου, την αιτία κάθε κακής πράξης, συμπεριφοράς και λανθασμένης\nεπιλογής. Είναι τόσο απλό. Ίσως μόνο με την απουσία μας μπορέσει ο άνθρωπος να νιώσει ότι πρέπει να διορθώσει τα πράγματα, όχι υπό το φόβο κάποιου θεού, άλλα για να σωθεί ο ίδιος.\n-Ακόμα κι αν είναι όπως τα λες, η ίδια η πίστη τους σε μας, ή αν θες ακόμα και η δημιουργημένη ύπαρξή μας στη φαντασία τους, υποδηλώνει ότι υπάρχει ακόμη πίστη και ελπίδα στις αξίες και στην έμφυτη καλοσύνη του ανθρώπου.\n- Πάντα είχες μια αλλόκοτη αισιοδοξία μέσα σου, ακόμα κι όταν σε είχαν καρφώσει στο σταυρό. Είναι αξιοθαύμαστο, αλλά και αφελές ταυτόχρονα αυτό σε σένα, αδερφέ. Κοίτα γύρω σου, οι "αγαπημένοι σου" άνθρωποι δεν είναι πλέον παρά ένα μεταλλαγμένο είδος ζώου, παραδομένο στις ορμές και τα πρωτόγονα ένστιγκτά τους, και χωρίς μάλιστα το σημαντικότερο από αυτά, αυτό της αυτοσυντήρησης του είδους τους και της ισορροπίας με τη φύση γύρω τους. Και αυτό τους κάνει χειρότερους από όλα τα άλλα είδη. Θα αυτοκαταστραφούν, είναι ζήτημα χρόνου. Δε λέω, κατάφεραν κάποια αξιοθαύμαστα επιτεύγματα, αλλά ποτέ δεν κατάφεραν να υπερνικήσουν τον σκοτεινό τους εαυτό. Μη θλίβεσαι, αυτό ήταν αναπόφευκτο, είπε, περιμένοντας την απάντηση του σκυφτού άντρα. Αυτή δεν ήρθε ποτέ.\n-Αντίο αδερφέ, μακάρι να μη χρειαστεί να τα ξαναπούμε, πρόσθεσε απογοητευμένος πριν σηκωθεί απ'το πεζούλι ξαφνικά. Ο μικροπωλητής έμεινε να τον κοιτάζει σκεφτικός και σοβαρός καθώς εκείνος απομακρυνόταν μέσα στην καταρρακτώδη βροχή.\nΞύπνησα από την ονειροπολησή μου. Πίσω από το βρεγμένο, βρώμικο και θαμπό παράθυρο του λεωφορείου, παρατηρούσα έναν μετανάστη να σηκώνει αργά το καλαθάκι με τις ομπρέλες που πουλούσε και να προχωράει σκυφτός. Ένας μαυροντυμένος ψηλός άντρας απομακρυνόταν με γοργά βήματα προς την αντίθετη κατεύθυνση κρατώντας μια απ'αυτές στο ένα χέρι για να προστατευτεί απ'την βροχή.\nΑναρτήθηκε από Folkard στις 11:55


Ποιος είναι ο άνθρωπος που έχει ξεσηκώσει - Star.gr\nCITY NEWS Παρασκευή, 1 Απριλίου 2016, 19:03\nΌλα όσα δεν γνωρίζατε μέχρι σήμερα\nΣάλο αντιδράσεων έχει προκαλέσει η απόφαση του νέου καλλιτεχνικού διευθυντή του Φεστιβάλ Αθηνών και Επιδαύρου Γιαν Φαμπρ να παρουσιάσει τη δική του πειραματική και αμφιλεγόμενη παράσταση Mount Olympus, γνωστή και ως τα «Παλλόμενα Πέη».Η εν λόγω παράσταση όπως ανακοινώθηκε θα παρουσιαστεί στο φετινό φεστιβάλ Αθηνών και Επιδαύρου, 9 και 10 Ιουλίου, που σύμφωνα με τον Γιαν Φαμπρ θα μετονομαστεί σε Διεθνές.\nΠοιος είναι όμως αυτός ο άνθρωπος που έχει ξεσηκώσει θύελλα αντιδράσεων; Ο 58χρονος Βέλγος είναι ένας αμφιλεγόμενος δημιουργός με πολλά πρόσωπα. Εικαστικός, συγγραφέας, σκηνοθέτης και χορογράφος καλλιτέχνης με παγκόσμια αναγνώριση και έντονη παρουσία. Έκανε σπουδές στην Ακαδημία Καλών Τεχνών στην πόλη Ανβέρ του Βελγίου και από το 1976 εγκατέλειψε την τέχνη για τις καλλιτεχνικές παραστάσεις.\n" Preparatio Mortis " 2012\nΟ Φαμπρ ξεκίνησε κάνοντας γλυπτική με βάση τα κολεόπτερα με περίεργες μορφές που θυμίζουν εικόνες του μεσαίωνα. Διακόσμησε το ταβάνι μιας αίθουσας του Βασιλικού Παλατιού των Βρυξελλών, μετά από αίτημα της βασίλισσας Πάολα. Για τη διακόσμηση χρησιμοποιεί εκατομμύρια σκελετούς σκαραβαίων για να καλύψει το ταβάνι. Το αποτέλεσμα θεωρήθηκε έργο τέχνης στο Βέλγιο, πήρε την ονομασία « Heaven of Delight », ένα μωσαϊκό από χρώματα μπλε και πράσινο, φωτεινό και μεταλλασσόμενο.\n"Η Δύναμη της Θεατρικής Τρέλας"\nΜάλιστα, έχει εκθέσει τα έργα του σε όλο τον κόσμο.Στην Biennale της Βενετίας, στην la Dokumenta του Kassel, στο Stedelijk Museum του Αμστερνταμ, στο Museum of Contemporary Art της Γάνδης, στο Musée Pecci του Prato, στο Kunstverein του Αννόβερο αλλά και στο Ελσίνκι, στην Λισαβόνα, την Βαρσοβία, την Φραγκφούρτη, το Μόναχο και τη Βουδαπέστη.\nBuste II Janus, Homage to Jacques Mesrine\nΩστόσο, η παρουσία του στην σύγχρονη σκηνή της τέχνης προκάλεσε από νωρίς πολλές συζητήσεις. Ο Φαμπρ δε δίστασε στο όνομα της τέχνης όπως είπε να πετάξει και γάτες στον αέρα. Το εν λόγω βίντεο γυρίστηκε τον Οκτώβριο του 2012 στο δημαρχείο της Αμβέρσας και κάποιοι συνεργάτες του Φαμπρ πετούσαν στον αέρα τα άτυχα ζωάκια, με στόχο αυτές να προσγειωθούν στα σκαλιά του δημαρχείου.\nΈλαβε 20.000 e-mail διαμαρτυρίας και καταδίκης της πράξης του από φορείς και προσωπικότητες της Αμβέρσας. Μάλιστα, δέχθηκε ακόμα και επιθέσεις από άτομα ενώ έκανε τζόκινγκ στο πάρκο και αναγκάστηκε να έχει αστυνομική προστασία.\nΟ ίδιος δεν δίστασε να σκηνοθετήσει τον εαυτό του και να δημιουργήσει 18 πορτρέτα του από κερί, και 18 από μέταλλο, τα οποία παρουσίασε στην αίθουσα του βελγικού μουσείου Musées royaux des Beaux-Arts, στο μέσον των έργων μεγάλων μετρ της κλασικής ζωγραφικής.\nΆγγελος της Μεταμόρφωσης, Λούβρο\nΣτη Γαλλία έγινε γνωστός στο Φεστιβάλ της Αβινιόν γιατί είχε δημιουργήσει έργα με θέμα το αί��α και τα ούρα.\nΣτην Μπιενάλε της Βενετίας ο Φαμπρ προκάλεσε σκάνδαλο με το έργο του "Pietà", εμπνευσμένο από τον Μιχαήλ Αγγελο. Η Παρθένος του Φαμπρ είναι νεκροκεφαλή ενώ ο Ιησούς που κρατάει στην αγκαλιά της είναι ο ίδιος ο Φαμπρ!\nΤhe Man Who Measures the Clouds 1998\nΜετά τα πέη που χορεύουν και ιπτάμενες γάτες από τον Φαμπρ- ��ΟΚΑΡΙΣΤΙΚΟ ΒΙΝΤΕΟ


Ταινίες που βλέπω: Η "ΔΥΣΚΟΛΗ" ΕΚΠΑΙΔΕΥΣΗ ΤΟΥ CHAPPIE\nΟ νοτιοαφρικανός σκηνοθέτης Neill Blomkamp είχε εντυπωσιάσει πριν μερικά χρόνια με το εξαιρετικό "District 9", που ανανέωσε την επιστημονική φαντασία στο σινεμά. Το 2015 γυρίζει το "Chappie" και φοβάμαι ότι τα αποτελέσματα είναι σαφώς κατώτερα.\nΤο Γιοχάνεσμπουργκ του κοντινού μέλλοντος είναι βουτηγμένο στην εγκληματικότητα (πράγμα που συμβαίνει και στο παρόν). Μία εταιρία όπλων κατασκευάζει ειδικά ρομπότ, τα οποία χρησιμοποιούνται ως αστυνομικοί, με θετικά αποτελέσματα στη μείωση της εγκληματικότητας - και μέχρι εδώ το πράγμα θυμίζει "Ρόμποκοπ". Ένας νεαρος επιστήμονας κλέβει ένα τέτοιο ρομπότ και καταφέρνει να του εμφυτεύσει τεχνητή νοημοσύνη, οπότε αυτό χρειάζεται εκπαίδευση από την αρχή, σαν παιδί. Τα πράγματα όμως περιπλέκονται όταν το "αθώο" ρομπότ απάγεται από μια συμμορία των δρόμων και χρησιμοποιείται για εγκληματικούς σκοπούς.\nΑς δούμε τα αρνητικά: Βρήκα την ιστορία - ειδικά τα μέρη της εκπαίδευσης του Chappie και κάποια άλλα σημεία - αρκετά απλοϊκά και ιδιαιτέρως συναισθηματικά. Είναι στιγμές που ένοιωθα ότι η ταινία γλιστρά σχεδόν στο μελό. Τα στερεότυπα είναι πολλά (οι άγριοι γκάγκστερς που κατά βάθος έχουν "χρυσή καρδιά", τα μητρικά αισθηματα, η σκληρή κοινωνία κλπ.) Γενικά μου φάνηκε ότι το φιλμ υποκύπτει σε πολλές ευκολίες - και η δράση, τα κυνηγητά και οι εκρήξεις δεν λείπουν καθόλου φυσικά. Η στιβαρότητα του "District 9" νομίζω οτι έχει χαθεί.\nΘετικά στοιχεία υπάρχουν: Κατ' αρχήν ο Blomkamp, εκτός του ότι για τρίτη φορά παραμένει σταθερός στο είδος της επιστημονικής φαντασίας, διατηρεί στο περιβάλλον του φιλμ αυτή τη χαρακτηριστική "βρωμιά" και την άσχημη καθημερινότητα που τον καθιέρωσαν, πολύ μακριά από την απαστράπτουσα χάι τεχνολογία αμερικάνικων παραγωγών. Δεν είναι τυχαίο ότι η ταινία είναι γυρισμένη και πάλι στο άσχημο και γεμάτο παραγκουπόλεις Γιοχάνεσμπουργκ, πολύ μακριά δηλαδή από το Χόλιγουντ - και το στοιχείο αυτό τονίζεται. Επίσης το κοινωνικό σχόλιο είναι παρόν - οι ταξικές διαφορές, οι "καρχαρίες" της εταιρίας και οι πολεμοκάπηλοι (Χιου Τζάκμαν), οι άξεστοι μπάτσοι... Αλλά εδώ, προσπαθώντας να βάλει και πολλά άλλα κοινωνικά, θρησκευτικά και φιλοσοφικά θέματα (εκπαίδευση, σχέση δημιουργού - δημιουργήματος κλπ.) κάπου χάνει τον στόχο. Υπάρχει βέβαια και πολύ χιούμορ, που ελαφρύνει τις καταστάσεις - νομίζω είναι πρώτη φορά που υπάρχει το στοιχείο του χιούμορ στο έργο του.\nΓενικά λοιπόν ο Blomkamp διατηρεί αρκετά στοιχεία από ένα προσωπικό στιλ και εδώ το αποτέλεσμα είναι κάποιες στιγμές διασκεδαστικό και παρακολουθείται ευχάριστα, συνολικά όμως μου άρεσε λιγότερο από τις άλλες δουλειές του.


12:50 μμ, Τετάρτη 16 Ιουλ 2014 12:50 μμ, Τετάρτη 16 Ιουλ 2014\nΤην αντίθεσή του στην απόφαση του τριμελούς εφετείου κακουργημάτων Αθηνών, με την οποία απέρριψε αίτημα αναβολής που υπέβαλαν απέχοντες συνήγοροι υπερασπίσεως, εκφράζει με ανακοίνωση του ο δικηγορικός σύλλογος Αθηνών.\nΑναλυτικά η ανακοίνωση του ΔΣΑ,\n«Ο ΔΣΑ εκφράζει την σφοδρή αντίθεση και διαμαρτυρία του για την αποκρουστική απόφαση του Β΄ Τριμελούς Εφετείου Κακουργημάτων Αθηνών, με Προεδρεύουσα Εφέτη την κ. Μαρία Λεπενιώτη, να περιφρονήσει την απόφαση της Ολομέλειας των Δικηγορικών Συλλόγων της Χώρας και να διατάξει την εκδίκαση υπόθεσης στην δεύτερη μετά διακοπή συνεδρίαση, απορρίπτοντας σχετικό αίτημα αναβολής που υπέβαλαν οι απέχοντες συνήγοροι υπερασπίσεως. Τούτο συνέβη παρά την προηγούμενη ρητή έγγραφη άρνηση του ΔΣΑ να χορηγήσει άδεια στους συνηγόρους των κατηγορουμένων, διότι δεν συνέτρεχε περίπτωση επικείμενης παραγραφής, ούτε συμπλήρωσης των ανωτάτων ορίων της προσωρινής κράτησης.\n3) Θα συμπαρασταθεί με όλα τα νόμιμα μέσα στους ελεγχόμενους για απείθεια συναδέλφους, που αρνήθηκαν, κατά καθήκον, να συμπράξουν στην παραβίαση των αποφάσεων της Ολομέλειας, αλλά και την κατάλυση των αρχών της δίκαιης δίκης».\nΠροβλήματα από τη βροχή στην Καβάλα και τη Δράμα\nΕντόπισαν 74 κιλά χασίς σε τζιπ\nΦΩΤΟ-Ο Κασιδιάρης στο Εφετείο\nΒΙΝΤΕΟ-Στο Εφετείο ο Κασιδιάρης: "Η δίωξη είναι πολιτικ...\nΕφοριακός απαίτησε 200 € για να μην βεβαιώσει παράβαση


Τα Μυστικά της Παν..ωραίας: Τι μπορείς να κάνεις με μια οδοντόκρεμα εκτός από το να βουρτσίζεις τα δόντια σου;\nΕάν νομίζετε πως οι χρήσεις μίας οδοντόκρεμας περιορίζονται σε ένα απλό βούρτσισμα, κάνετε λάθος! Υπάρχουν πολλά έξυπνα tips που μπορείτε να κάνετε με μία οδοντόκρεμα και που μπορούν να σας βοηθήσουν στην καθημερινότητα σας. Δείτε τα tips:\nΚάνει θαύματα στα δερμάτινα! Βάλτε σε ένα στεγνό πανί λίγη οδοντόκρεμα και τρίψτε την περιοχή που μπορεί να έχει σημάδια και γραντζουνιές. Στην συνέχεια σκουπίστε με ένα νωπό πανί. Το δέρμα σας θα είναι σαν καινούργιο! Δοκιμάστε το σε παλτό, παπούτσια και τσάντες!\nΈνα και ένα για τους καθρέφτες σας! Εάν οι καθρέπτες και τα τζάμια μετά το μπάνιο σας είναι θαμπά και γεμάτα υδρατμούς με αποτέλεσμα αμέσως μετά να χρειάζονται καθάρισμα, αποφύγετε το θάμπωμα με… λευκή οδοντόκρεμα (όχι τζελ). Απλώστε μια μικρή ποσότητα σε κάθε επιφάνεια, τρίψτε λίγο μέχρι να γυαλίσουν και κάνετε το μπάνιο σας ξέγνοιαστοι!\nΚάνει τα καουτσούκ καινούργια! Οτιδήποτε είναι φτιαγμένο από καουτσούκ όπως παπούτσια για σπορ, παιχνίδια, προστατευτικά επίπλων, λαστιχένιες επιφάνειες μπορεί να αναγεννηθεί με λίγη λευκή όμως οδοντόκρεμα που θα τρίψετε επάνω του. Καθαρίστε με ένα βρεγμένο πανί και έτοιμοι!\nΕίναι ιδανική για το καθάρισμα του σίδερού σας. Εάν η πλάκα στο σίδερο έχει έχει υπολείμματα καμένων υφασμάτων τότε το μόνο που χρειάζεστε είναι λίγη οδοντόκρεμα. Εφαρμόστε την σε κρύο ή χλιαρό σίδερο, τρίψτε καλά και ξεπλύνετε με ένα νωπό πανί. Η πλάκα θα γυαλίσει και θα ξαναγίνει σαν καινούργια!\nΚάντε την οδοντόκρεμα αρωματικό αυτοκινήτου! Εμποτίστε ένα μικρό ύφασμα ή ένα χαρτομάντηλο με μια μικρή ποσότητα οδοντόκρεμας. Έπειτα, διπλώστε το καλά και τοποθετήστε το κάτω από το κάθισμά σας, ή μέσα σε κάποιο ντουλαπάκι. Η θερμότητα του εσωτερικού του αυτοκινήτου θα βοηθάει να εκλύεται το δροσιστικό άρωμα της αγαπημένης σας οδοντόκρεμας για εβδομάδες!\nΗ άσπρη οδοντόκρεμα βοηθά και στα σπυράκια! Εάν έχετε κάποιο μεγάλο σπυράκι ακμής που θα θέλατε να εξαφανίσετε σε 1 νύχτα, βάλτε λίγη άσπρη οδοντόκρεμα επάνω του πριν πάτε για ύπνο. Μόνο επάνω στα ελαττωματικό σπυράκι! Και μόνο την άσπρη κλασσική οδοντόκρεμα, όχι τζελ.\nΑναρτήθηκε από Πανωραία στις 1:05 μ.μ.


Η Natalie Dormer (Margaery) γνωρίζει το τέλος του Game of Thrones αλλά εμείς όχι! | Game Of Thrones GR Fans\nΑρχική σελίδα Διάφορα Ηθοποιοί Η Natalie Dormer (Margaery) γνωρίζει το τέλος του Game of Thrones αλλά εμείς όχι!\nΗ Natalie Dormer (Margaery Tyrell) είναι πολυάσχολη. Κυκλοφορεί μια ταινία της- το In Darkness, στην οποία συμμετέχει και γράφει το σενάριο- και πρωταγωνιστεί στο Picnic at Hanging Rock, μια mini σειρά από το BBC βασισμένο στην κλασσική νουβέλα.\nΑλλά ως μια βετεράνος του Game of Thrones, όλοι ενδιαφέρονται να ακούσουν την άποψη της για το τέλος της σειράς, που πλησιάζει. "Λοιπόν, όντως γνωρίζει πως τελειώνει, αλλά δεν μπορώ να απαντήσω στην ερώτηση σου, συγγνώμη!" ανέφερε στην The Sun όταν ρωτήθηκε για το τέλος της σειράς. "Έχω πειθαρχήσει στο να κρατάω μυστικά εδώ και 5 χρόνια, που ήμουν μέλος της σειράς."\nΜου είπε κάποιος το τέλος και παρόλο που ξέρω πως ολοκληρώνεται, απλά πεθαίνω για να δω πως θα φτάσουν μέχρι εκεί. Θα συνεχίσω να το παρακολουθώ ως απλή τηλεθεατής, τελείως ανυπόμονη, επειδή δεν έχω ιδεά πως οι παραγωγοί θα φτάσουν μέχρι εκεί. Για να είμαι ειλικρινής, εύχομαι να μην ήξερα.\nΠερίπου τα ίδια είπε και στο The Hollywood Reporter:\nΓνωρίζω από το Α μέχρι το Β. Ξέρω τι είναι το Β, αλλά δεν ξέρω πως φτάνουν εκεί. Αλλά ξέρω το Β.\nΜιλώντας στην Independent, η Dormer μίλησε για την ερώτηση που απασχολεί πολλούς, σχετικά με το πόσο σεξ και η βια στην σειρά είναι προσβλητικές. Δεν την πειράζουν, όπως αναφέρει παρακάτω:\nΤο σεξ και η βια είναι ένα τεράστιο μέρος του ανθρώπινου κινήτρου. Όσο προσθέτει πληροφορίες στην σειρά, για μένα δεν είναι πρόβλημα. Αλλά πιστεύω πως το 'Thrones' είναι αρκετά καλό με αυτόν τον τρόπο. Η βια είναι πολύ ρεαλιστική. Δεν το έχουν παρακάνει στο στήσιμο της σκηνής. Δεν είναι γεμάτο glamour. Και το σεξ είναι αρκετά αληθινό και βρώμικο επίσης. Είναι αυτές οι ωμές, φρικιαστικές ποιότητες της ανθρώπινης ζωής.\nΔεν υπάρχει ερώτηση για το αν το Game of Thrones είναι βίαιο, με αρκετές σκηνές σεξ, αλλά οι περισσότερες σκηνές έχουν αντιμετωπιστεί με υπευθυνότητα. Η Dormer κλείνοντας υπερασπίστηκε της σκηνές σεξ στο In Darkness.\nΌλοι έχουμε σώματα εντέλει. Σε ένα θρίλερ οι πρωταγωνιστές συνήθως έρχονται κοντά και το σεξ αντιπροσωπεύει την σύνδεση. Αν είσαι αληθινός απέναντι στο είδος, πρέπει να το δείξεις.


Skoda Superb: Ιστορία 20 ετών στα πολυτελή sedan - motorone.gr\nΠριν είκοσι χρόνια, η Skoda προσέθεσε στη γκάμα της το σχεδόν πέντε μέτρων ευρύχωρο sedan, αλλά αυτή δεν ήταν η πρώτη φορά που έβαζε το όνομα Superb σε μοντέλο της\nΤο Superb παρουσιάστηκε για πρώτη φορά στο Σαλόνι Αυτοκινήτου της Φρανκφούρτης τον Σεπτέμβριο του 2001. Στο περίπτερο της εταιρείας είχε διαμορφωθεί μια ρετρό περιοχή που φιλοξενούσε ένα αναπαλαιωμένο μαύρο Superb 3000 του 1939, από το μουσείο της Skoda στη Mladá Boleslav. Το μεγάλο μεταξόνιο των 2.803 mm και οι εξωτερικές διαστάσεις των 4.803, 1.765, 1.469 χιλ. για μήκος, πλάτος και ύψος αντίστοιχα, υπόσχονταν κάτι περισσότερο από άνεση στο εσωτερικό του αυτοκινήτου και στο χώρο των αποσκευών.\nΗ πρώτη σύγχρονη γενιά του Superb κατασκευαζόταν στο εργοστάσιο Kvasiny, το οποίο εκσυγχρονίστηκε με κόστος περίπου 200 εκατομμύρια ευρώ, την 1η Οκτωβρίου 2001. Μέχρι το τέλος του έτους, κατασκευάστηκαν 581 μονάδες, με τα μεγάλα sedan να φτάνουν στους πρώτους πελάτες την άνοιξη του 2002. Για πρώτη φορά στην ιστορία της, η Skoda προσέφερε στους πελάτες που επέλεγαν το Superb, οδική βοήθεια εφ’ όρου ζωής και αυτοκίνητο αντικατάστασης μέχρι την επισκευή.\nΤο μοντέλο έδινε την επιλογή μεταξύ τριών κινητήρων βενζίνης και δύο πετρελαίου. Συγκεκριμένα ήταν οι τετρακύλινδροι κινητήρες 2,0 λίτρων 115 ίππων και 1.8 Turbo 150 ίππων, ενώ ο εξακύλινδρος κινητήρας 2.8 V6 με 193 ίππους ήταν μια κορυφαία επιλογή που έδινε στο μοντέλο τελική ταχύτητα 237 χλμ./ώρα. Ο υπερτροφοδοτούμενος V8 καθώς και ο V6 χρησιμοποιούσαν εξελιγμένη τεχνολογία χρονισμού με πέντε βαλβίδες ανά κύλινδρο.\nΠαρά το μέγεθος του, το Superb ήταν πολύ οικονομικό, ειδικά με τον κινητήρα Turbodiesel 1.9 TDI, 130 ίππων με κατανάλωση 5,7 λτ./100 χλμ. Ο πιο ισχυρός από τους πετρελαιοκινητήρες ήταν εξακύλινδρος 2.5 TDI με 155 ίππους σε συνδυασμό με ένα κιβώτιο έξι σχέσεων. Και οι δύο εξακύλινδροι κινητήρες μπορούσαν να συνδυαστούν προαιρετικά με αυτόματο κιβώτιο Tiptronic πέντε σχέσεων.\nΤο μοντέλο ήταν εφοδιασμένο με μια σειρά από χαρακτηριστικά ασφαλείας όπως το ABS, το ηλεκτρονικό κλείδωμα διαφορικού EDS και το αντισπίν (ASR) που ήταν χρήσιμο, ειδικά στην περίπτωση των κινητήρων turbo-diesel με την μεγάλη ροπή. Οι εξακύλινδροι κινητήρες ήταν εξοπλισμένοι με το ηλεκτρονικό σύστημα ευστάθειας ESP και με brake assist.\nΤο αμάξωμα προστάτευε τους πέντε επιβάτες όχι μόνο με την στιβαρή κατασκευή του, αλλά και με τέσσερις αερόσακους, δύο μπροστινούς και δυο πλαϊνούς για τα μπροστινά καθίσματα. Οι αερόσακοι για την προστασία των κεφαλών των επιβατών και στις δύο σειρές καθισμάτων προσφέρονταν με ένα μικρό επιπλέον κόστος. Υπήρχε επίσης η επιλογή προβολέων Bi-xenon με σύστημα καθαρισμού, ενώ οι πιο απαιτητικοί επιβάτες απολάμβαναν τα ηλεκτρικά ρυθμιζόμενα και θερμαινόμενα μπροστινά καθίσματα, τον αυτόματο κλιματισμό Climatronic και το σύστημα πλοήγησης με έγχρωμη οθόνη.\nΚαθώς περνούσε ο καιρός, η γκάμα του Superb συνέχιζε να βελτιώνεται. Το μοντέλο του 2005 είχε διαιρούμενο πίσω κάθισμα σε αναλογία 1/3 και 2/3, με αποτέλεσμα ο χώρος αποσκευών να μπορεί να μεταβάλλεται από 480 λίτρα ως 945.\nΗ παραγωγή της σύγχρονης γενιάς Superb στο Kvasiny ολοκληρώθηκε μετά από επτά χρόνια στις 17 Μαρτίου 2008. Συνολικά 136.068 μονάδες είχαν βγει από όλες τις γραμμές παραγωγής που εκτός από το Kvasiny υπήρχαν στην Κίνα, την Ουκρανία και το Καζακστάν. Συνολικά, σχεδόν ενάμιση εκατομμύριο Superb έχουν κυκλοφορήσει από το 2001.\nΤον Μάρτιο του 2008 η δεύτερη νέα γενιά του σύγχρονου μοντέλου έκανε το ντεμπούτο της στο Palexpo στη λίμνη της Γενεύης. Αυτή τη φορά το αμάξωμα είχε το πρωτοποριακό Twindoor, το οποίο συνδύαζε τα πλεονεκτήματα ενός sedan και ενός liftback, αφού έδινε την επιλογή να ανοίξει μόνο το πορτ μπαγκάζ ή ολόκληρη η 5η πόρτα, μαζί με το πίσω τζάμι. Περίπου ένα χρόνο αργότερα, ακολούθησε η έκδοση Combi. Μεταξύ του 2008 και του 2015 κατασκευάστηκαν 618.490 μονάδες του Superb δεύτερης γενιάς και η εκπομπή Top Gear του έδωσε τον τίτλο «luxury car of the Year» το 2009.\nΤον Φεβρουάριο του 2015 παρουσιάστηκε η τρίτη έκδοση του μοντέλου ανεβάζοντας για άλλη μια φορά τον πήχη όσον αφορά τον χώρο επιβατών και αποσκευών, ενώ δόθηκε μεγάλη σημασία στην προστασία του περιβάλλοντος και στην εισαγωγή καινοτόμων συστημάτων υποβοήθησης. Το Superb ήταν το πρώτο μοντέλο της μάρκας με Adaptive Dynamic Chassis Control (DCC), υποβοήθηση παρκαρίσματος και κλιματισμό τριών ζωνών. Αργότερα το 2015 κυκλοφόρησε η έκδοση Combi.\nRegent ή Superb;\nΗ Τσεχική αυτοκινητοβιομηχανία χρησιμοποίησε το όνομα Superb για πρώτη φορά στις 22 Οκτωβρίου 1934 στη δοκιμή του πρωτοτύπου S 640. To εναλλακτικό όνομα ήταν «Regent». Η παραγωγή του αυτοκινήτου με κινητήρα 2,5 λίτρων κα 55 ίππων ξεκίνησε τον Μάρτιο του 1935. Ο προαιρετικός εξοπλισμός περιλάμβανε ένα ραδιόφωνο αυτοκινήτου με έξι σωλήνες και ένα κουτί από ξύλο τριανταφυλλιάς πίσω από τα μπροστινά καθίσματα. Πριν από τον Δεύτερο Παγκόσμιο Πόλεμο το Skoda Superb είχε καθιερωθεί ως ένα μοντέρνο, κομψό και καλοφτιαγμένο αυτοκίνητο που προσέφερε πολύ καλή σχέση ποιότητας – τιμής. Σχεδόν κάθε χρόνο γίνονταν εξελίξεις στους κινητήρες και στον εξοπλισμό.


Θα στριμώξει ο Μπάιντεν την Τουρκία; – Ο χάρτης-μήνυμα από το παρελθόν – Spartiatis.gr\nΔεν είναι λίγοι εκείνοι οι οποίοι είτε λόγω απογοήτευσης από την προκλητικά φιλοτουρκική, ή ακριβέστερα «φιλοερντογανική» στάση του Τραμπ, είτε λόγω ανάγκης για ανεύρεση μιας νότας αισιοδοξίας, αναμένουν σοβαρή αλλαγή στάσης των ΗΠΑ στα ελληνοτουρκικά, μετά τη διαφαινόμενη (αν και καθόλου σίγουρη) αλλαγή του ένοικου του Λευκού Οίκου και την εκλογή του Τζο Μπάιντεν.\nΚάποια από τα σενάρια που κυκλοφορούν για την ιδιαίτερη σχέση Τραμπ-Ερντογάν ανήκουν σε ασφαλείς εκτιμήσεις, ενώ άλλα είναι πιο εξεζητημένα. Το μόνο σίγουρο είναι ότι οι δύο πρόεδροι διατηρούν στενή σχέση η οποία επιβεβαιώθηκε και από τις αποκαλύψεις του Τζον Μπόλτον. Μια σχέση την οποία άλλοι αποδίδουν σε προσωπικά επιχειρηματικά συμφέροντα του Τραμπ, άλλοι σε ένοχα μυστικά που γνωρίζει ο Ερντογάν και τα εργαλειοποιεί, και άλλοι στη «χημεία» των εκκεντρικών ηγετών.\nΕπιπλέον, ρίχνει φως στο πώς έχει στηθεί στις ΗΠΑ ένα δίκτυο οργανισμών, όπως το «The Turkish Heritage Organization», το «Seta Foundation» και το «Divanet Center for America», οι οποίοι έχουν ως σκοπό να αυξήσουν την επιρροή της Τουρκίας στα κέντρα αποφάσεων της Ουάσιγκτον, με θεμιτά και ενίοτε με αθέμιτα μέσα. Οι «Τούρκοι πράκτορες», σύμφωνα με τον Ρούμπιν πάντα, διενεργούν ακόμη και εκστρατείες εκφοβισμού αλλά και έμμεσου, ή άμεσου, χρηματισμού των αντιπάλων ή των φίλων του Ερντογάν, εντός των Ηνωμένων Πολιτειών.\nΜε απλή αντιπαραβολή των δύο χαρτών συνάγεται ότι το «όραμα» του Μπάιντεν, αποτυπώνεται πλήρως στο τουρκολιβυκό σύμφωνο και την συνακόλουθη χάραξη των ορίων της υποτιθέμενης «τουρκικής υφαλοκρηπίδας» που κατατέθηκε στον ΟΗΕ από την Τουρκία. Ένα ιδιαίτερο χαρακτηριστικό του χάρτη Μπάιντεν είναι ότι εξαφανίζει την επήρεια του συμπλέγματος του Καστελλόριζου. Ταυτόχρονα εμφανίζει έναν αγωγό φυσικού αερίου, από τα κοιτάσματα του Ισραήλ προς την ενδοχώρα της Τουρκίας, ως αντιπρόταση στον EastMed (που αποτελεί ισχυρότατο γεωπολιτικό εργαλείο για Ελλάδα-Κύπρο-Ισραήλ).\nThe post Θα στριμώξει ο Μπάιντεν την Τουρκία; – Ο χάρτης-μήνυμα από το παρελθόν appeared first on slpress.gr.


Δασική Διαχειριστική I | Τμήμα Δασολογίας και Διαχείρισης Περιβάλλοντος και Φυσικών Πόρων\nΔασική Διαχειριστική I\nΜάθημα: Δασική Διαχειριστική I\nΚΩΔΙΚΟΣ ΜΑΘΗΜΑΤΟΣ ΔΣΖ3Υ ΕΞΑΜΗΝΟ ΣΠΟΥΔΩΝ 7o\nΤΙΤΛΟΣ ΜΑΘΗΜΑΤΟΣ Δασική Διαχειριστική Ι\nΔιαλέξεις και Εργαστήρια/Ασκήσεις Πράξης 5 6\nΗ ύλη του μαθήματος στοχεύει στην εισαγωγή των φοιτητών στις αρχές του μάνατζμεντ και τις βασικές έννοιες της δασικής διαχειριστικής, την αναγνώριση των διαθέσιμων εργαλείων σχεδιασμού και ανάλυσης, την εξοικείωση με τα χαρακτηριστικά των στόχων και τις διαδικασίες επιλογής στόχων διαχείρισης ανάλογα με το επίπεδο του σχεδιασμού.\nΕπίσης, αναφέρεται στην μετάβαση από την αρχή της αειφορίας στην αειφορική διαχείριση δασών και τις συνέπειές της στην διαχείριση των δασών.\nΤέλος, στόχο του μαθήματος αποτελεί η γνώση της αύξησης και απόδοσης των βασικών μορφών συστάδων και των αντίστοιχων προτύπων του κανονικού ομήλικου και κηπευτού δάσους και η ανάλυση του τρόπου εφαρμογής τους στη διαχειριστική πράξη.\nΤο μάθημα αποτελεί τη βάση για την ανάπτυξη των μεθόδων διαχείρισης δασών που περιγράφονται και αναλύονται στη Δασική Διαχειριστική ΙΙ.\n· Έχει κατανοήσει τις αρχές και λειτουργίες του μάνατζμεντ, τις βασικές έννοιες της δασικής διαχειριστικής και του τρόπου σύνθεσής τους στην οργάνωση των δασικών επιχειρήσεων και οργανισμών.\n· Έχει γνώση των εργαλείων και τεχνικών σχεδιασμού και ανάλυσης και τα χρησιμοποιεί στην οργάνωση και τον προγραμματισμό εργασιών για να προσδιορίσει βασικά στοιχεία όπως κρίσιμη διαδρομή, εξαρτήσεις και ένα ρεαλιστικό χρονοδιάγραμμα.\n· Είναι σε θέση να διακρίνει τους στρατηγικούς από τους επιχειρησιακούς στόχους και να επιλέξει τους κατάλληλους δασοπονικούς στόχους για ένα δάσος, αναγνωρίζοντας και εκτιμώντας τις βασικές αλληλεπιδράσεις μεταξύ των στόχων.\n· Αναγνωρίζει τη διαχρονική εξέλιξη της αρχής της αειφορίας και διακρίνει τις επιπτώσεις που η αρχή της αειφορικής διαχείρισης δασών έχει επιφέρει στη σύγχρονη διαχειριστική πράξη.\n· Αναγνωρίζει τις δομικές διαφορές των διαφόρων μορφών συστάδων και προσδιορίζει τα βασικά αυξητικά και δασοαποδοτικά μεγέθη τους που είναι απαραίτητα για την ορθολογική διαχείρισή τους.\n· Συνδυάζει τις γνώσεις του για να επιλέξει το κατάλληλο πρότυπο κανονικού δάσους και να το εφαρμόσει, προσαρμόζοντάς το κατάλληλα, σε δεδομένη μελέτη περίπτωσης ή πραγματική κατάσταση.\nΤο αντικείμενο της Δασικής Διαχειριστικής και η θέση της στη δασοπονία.\nΙστορική εξέλιξη, αρχές και λειτουργίες του μάνατζμεντ\nΒοηθήματα σχεδιασμού και ανάλυσης\nΑρχές και ιδιαιτερότητες της δασοπονίας\nΒασικές έννοιες δασικής διαχειριστικής\nΔιαδικασία αύξησης ομηλίκων συστάδων\nΤο πρότυπο του κανονικού ομήλικου δάσους\nΩριμότητες συστάδων και περίτροπος χρόνος\nΤο πρότυπο του κηπευτού δάσους\nΚατά χώρο τάξη και διαίρεση δάσους\nΧρήση Τ.Π.Ε. στη Διδασκαλία, στην Εργαστηριακή Εκπαίδευση, στην Επικοινωνία με τους φοιτητές Λογισμικό διαχείρισης έργων, Λογισμικό αναλύσεων φύλλων εργασίας και παρουσιάσεων, Ηλεκτρονική πλατφόρμα e-class.\nΟμαδικές εργασίες σε μελέτες περιπτώσεων (διαδικασία επίλυσης προβλήματος) 20\nΑναφέρονται ρητά προσδιορισμένα κριτήρια αξιολόγησης και εάν και που είναι προσβάσιμα από τους φοιτητές. Γραπτή τελική εξέταση με ερωτήσεις ανάπτυξης (γνώσεων, συμπερασματικές, επίλυσης προβλημάτων). Ασκήσεις/εργασίες ενδιάμεσης αξιολόγησης.\n1. Γκατζογιάννης Στ. 1989. Σημειώσεις Δασικής Διαχειριστικής (βάσεις της Δασικής Διαχειριστικής). Α.Π.Θ. Θεσσαλονίκη.\n2. Αστέρης Κ. 1991. Δασική Διαχειριστική – Τόμος Α’. Α.Π.Θ. – Υπηρεσία Δημοσιευμάτων. Θεσσαλονίκη.\n3. Ελευθεριάδης Ν. 2003. Διαχείριση Φυσικών Χερσαίων Οικοσυστημάτων – Διδακτικό Βοήθημα. Εκδόσεις Art of Text. Θεσσαλονίκη.\n4. Καρτέρης Μ. και Δ. Καραμανώλης. 2004. Δασική Διαχειριστική Ι. Ποσοτικές Διαδικασίες. Α.Π.Θ. Τμήμα Εκδόσεων.\n5. Montana P. J. and B. H. Charnov. 2002. Μάνατζμεντ. Eκδόσεις ΚΛΕΙΔΑΡΙΘΜΟΣ.\n6. Τζωρτζάκης Κ. , Τζωρτζάκη Α. Μ. 2007. Οργάνωση & Διοίκηση. Τέταρτη Έκδοση. Εκδόσεις Rosili.\n7. Robbins S. P., D. A. DeCenzo, M. Coulter. 2017. Διοίκηση επιχειρήσεων. Αρχές και εφαρμογές – 2η έκδοση. Εκδόσεις Κριτική.\nΜάθημα: Δασική Διαχειριστική Ι\nΚωδικός Μαθήματος ΔΣΖ3Υ


Αφγανιστάν: Έκρηξη σε τζαμί – Αναφορές για 100 νεκρούς (video)\n8-10-2021 - 13:47μμ\nΈκρηξη σημειώθηκε σε Τζαμί Σιιτών στη Κουντούζ του Αφγανιστάν, την ώρα της προσευχής. Υπάρχουν αναφορές από διεθνή πρακτορεία για πάνω από 100 νεκρούς.\nΤοπικοί αξιωματούχοι επιβεβαίωσαν την έκρηξη αλλά προς το παρόν δεν έχουν δώσει πληροφορίες για τα αίτια της επίθεσης.\nΣημειώνετια πως στις 3 Οκτώβρη σημειώθηκε άλλη μία πολύνεκρη επίθεση έξω από τζαμί στην Καμπούλ, την ευθύνη της οποίας ανέλαβε η τζιχαντιστική οργάνωση Ισλαμικό Κράτος. Ο βραχίονας του ΙΚ στο Αφγανιστάν, που αυτοαποκαλείται ΙΚΧ («Ισλαμικό Κράτος του Χορασάν»), έχει αναλάβει την ευθύνη για ορισμένες από τις πιο αιματηρές επιθέσεις στη χώρα τα τελευταία χρόνια.


Ο "Γόρδιος Δεσμός" ξεκίνησε το ταξίδι του στα μουσικά δρώμενα το 1992 από την Κόρινθο,όπου πρωτοεμφανίστηκε στις εκδηλώσεις της Λέσχης Τζαζ Κορίνθου με την οποία συνεργάστηκε πολλά χρόνια.\nΑδιάλειπτα συμμετέχει σε φεστιβάλ νεολαιών σε πολλές πόλεις της χώρας,ενώ μόνιμα συνεργάζεται με φορείς πολιτισμού,κυρίως στο νόμο Κορινθίας.\nΤο αφιέρωμα μνήμης,με αφορμή τα 20 χρόνια από το θάνατο του Μάνου Λοΐζου.\nΤον Οκτώβριο του 2002,ο "Γόρδιος Δεσμός" έπαιξε στη Νάπολη της Ιταλίας σε φεστιβάλ Οικολογικών Κινημάτων (σε συνεργασία με την «Απολλώνια Ακαδημία» της Κορίνθου).\nΤο 2005 εμφανίζεται στο Βραχάτι ,σε ένα αφιέρωμα για τα 80 χρόνια του Θεοδωράκη και παίζει «Τα Βραχατιώτικα», τραγούδια που έγραψε ο Μίκης εκεί.\nΤο 2007 το συγκρότημα τραγούδησε,μελοποιώντας στίχους του αγωνιστή Γ. Σάμιου,σε ένα ξεχωριστό αφιέρωμα που διοργάνωσε ο σύλλογος Φιλολόγων Ν. Κορινθίας (29-4-07).\nΤον Ιούνιο του 2011 ο Γόρδιος Δεσμός στο Δημοτικό Θέατρο Νταμάρι Βριλλησίων "Αλίκη Βουγιουκλάκη" θα συνοδεύσει μουσικά την παράσταση, "Το μεγάλο μας τσίρκο",του Ιάκωβου Καμπανέλλη, σε μουσική Σταύρου Ξαρχάκου.\nΟ "ΓΟΡΔΙΟΣ ΔΕΣΜΟΣ" ΣΤΟ ΠΟΛΙΤΙΚΟ ΤΡΑΓΟΥΔΙ\nΤο Νοέμβρη του '11 θα κάνει αφιέρωμα στα τραγούδια του Πολυτεχνείου στο Δημοτικό Θέατρο Κορίνθου, επίσης θα τραγουδήσει "Αντάρτικα Τραγούδια" στο Πνευματικό Κέντρο του Δήμου Λουτρακίου - Περαχώρας.\nΗ συνέχεια του 2012 είναι μία από τις αγαπημένες περιόδους του Γόρδιου Δεσμού.\nΕίχε την τύχη να συνεργαστεί με το γνωστό Θέατρο Περιγιαλίου και να παρουσιάσει 4 θεματικά αφιερώματα: με μουσική και παρουσίαση video, με τη βοήθεια του Στέφανου Τομαρά (στην επεξεργασία του video).\n1. Από τον Τσιτσάνη στο Χατζιδάκι\n2. Τα Ζεϊμπέκικα του Μίκη Θεοδωράκη\n3. 30 χρόνια απουσίας - Μάνος Λοϊζος\n4. Αφιέρωμα στις μελωδίες της Παλιάς Αθήνας\n5.Δημήτρης Μητροπάνος -Νίκος Παπάζογλου\nΟ "Γόρδιος Δεσμός" αντιλαμβανόμενος ως οφειλόμενη υποχρέωση,την παρουσία του στα κοινωνικοπολιτικά δρώμενα...δηλώνει έμπρακτα την στήριξή του σε φορείς της πόλης της Κορίνθου,συμμετέχοντας αφιλοκερδώς σε:\nΣυναυλία στις Δικαστικές Φυλακές Κορίνθου\nΚΑΠΗ Κορίνθου, Κέντρο ΑΜΕΑ\nΣυνέδριο Αποδήμων Κορινθίων\nΑντιπολεμικές εκδηλώσεις για την Γιουγκοσλαβία, Αφγανιστάν, Ιράκ\nΊδρυμα επανένταξης ΑΚΕΣΩ\nΠανελλήνιο Σύλλογο Αιμοδοτών\nΠανεπιστήμιο Πελοποννήσου κ.ά.\nΜία ακόμη σημαντική δραστηριότητα του ΓΟΡΔΙΟΥ ΔΕΣΜΟΥ είναι η συνεργασία του με σημαντικά θεατρικά ερασιτεχνικά σχήματα της πόλης της Κορίνθου.\nΤο ιδρυτικό μέλος του συγκροτήματος, Δημήτρης Νικολάου, γράφει τη μουσική και ο ΓΟΡΔΙΟΣ ΔΕΣΜΟΣ την ερμηνεύει, στα παρακάτω θεατρικά έργα:\n1997 «Αν μού τόλεγες πιο όμορφα» 4 μονόπρακτα των Γ. Σκούρτη-Μ. Ευθυμιάδη, που ανεβάζει το «Θεατρικό Εργαστήρι» του Δήμου Κορινθίων.\n2003 «ο Πλούτος» κωμωδία του Αριστοφάνη, που ανεβάζει το Κορινθιακό Θέατρο «Βασίλης Ρώτας»\n2004, πάλι το «Β. Ρώτας» ανεβάζει την τραγωδία «ΕΚΑΒΗ» του Ευριπίδη.\n2005 «Ο ΛΕΠΡΕΝΤΗΣ» κωμωδία του Μ. Χουρμούζη, από το Κορινθιακό Θέατρο «Β. Ρώτας»\nΟ Δημήτρης Νικολάου αποσπά το βραβείο Μουσικής, για τα δύο τελευταία έργα, στο 5ο και 6ο Πανελλήνιο Φεστιβάλ Ερασιτεχνικού Θεάτρου Ν. Ορεστιάδας, αντίστοιχα.\n2005: 12 λαϊκά τραγούδια (live)\n2008 1ο CD : 4 ποιήματα του Γ.Σάμιου σε μουσική του Δ.Νικολάου\nΕνορχήστρωση και ηχοληψία: Θοδωρής Νικολάου\nΠαραγωγή: ΓΟΡΔΙΟΣ ΔΕΣΜΟΣ\n2011 2o CD με 13 τραγούδια σε στίχους και μουσική του Δημ. Νικολάου και ποίηση του Γ. Σκαρίμπα,\nΕνορχήστρωση: Θοδωρής Νικολάου\nΤραγουδούν: Νανά Νικολάου, Ευγενία Γαβριηλίδη, Θοδωρής Νικολάου, Δημήτρης\nΟ ΓΟΡΔΙΟΣ ΔΕΣΜΟΣ, σε σταθερή σύνθεση, αποτελείται από τους παρακάτω, μουσικούς:\n1. Δημήτρης Νικολάου: κιθάρα, φωνή\n2. Μπάμπης Βιώνης: τρίχορδο μπουζούκι, φωνή\n3. Θοδωρής Νικολάου: τζουράς, φωνή\n4. Νανά Νικολάου: φωνή, πλήκτρα\n5. Ευγενία Γαβριηλίδη: φωνή, τουμπελέκι\nΚατά καιρούς συνεργάζεται και με άλλους μουσικούς ανάλογα με τις ανάγκες του\nΕτικέτες ΚΟΡΙΝΘΙΑ ΠΟΛΙΤΙΣΜΟΣ


Θέμα: Αποζημίωση των Ελλήνων αγροτών για ζημιές στο φυτικό τους κεφάλαιο εξαιτίας του πρωτοφανούς κύματος κακοκαιρίας που έπληξε την Ελλάδα | Νότης Μαριάς - Ευρωβουλευτής\nΘέμα: Αποζημίωση των Ελλήνων αγροτών για ζημιές στο φυτικό τους κεφάλαιο εξαιτίας του πρωτοφανούς κύματος κακοκαιρίας που έπληξε την Ελλάδα\nΗ επέλαση του χιονιά στην Ελλάδα έβαλε στον πάγο τον αγροτικό τομέα. Η χιονόπτωση ήταν πρωτοφανής σε αρκετές περιοχές και οδήγησε σε ανυπολόγιστες ζημιές τους αγρότες, με τις καταστροφές να εντοπίζονται κυρίως στις καλλιέργειες εσπεριδοειδών, στα ελαιόδεντρα αλλά και στον φυτικό τομέα.\nΛόγω των ιδιαίτερα χαμηλών θερμοκρασιών, οι υπαίθριες καλλιέργειες πάγωσαν και καταστράφηκαν ολοσχερώς, ενώ και οι θερμοκηπιακές καλλιέργειες υπέστησαν σοβαρές ζημιές σε αρκετές περιοχές της χώρας.\nΕπιπλέον, σε περιοχές όπως η Κρήτη, η Ηλεία και η Αχαΐα, οι ελαιοπαραγωγοί ήρθαν αντιμέτωποι με την ολοκληρωτική καταστροφή των ελαιώνων τους. Σύμφωνα με εκτιμήσεις, ζημιά έχουν υποστεί 9 στα 10 δέντρα, καθώς τα ελαιόδεντρα δεν άντεξαν το βαρύ φορτίο του χιονιού και τα κλαδιά τους έσπασαν. Ακόμη, εκφράζονται φόβοι ότι οι συνεχιζόμενες ακραίες θερμοκρασίες που επικρατούσαν στην χώρα, κατέστρεψαν και τα ίδια τα δέντρα και όχι μόνο τους καρπούς τους.\nΣημειώνεται, επίσης, ότι οι αγρότες δεν έχουν αποζημιωθεί ακόμα από τις προηγούμενες καταστροφές των καλλιεργειών τους.\nΕνόψει των παραπάνω, ερωτάται η Επιτροπή, ποια μέτρα προτίθεται να λάβει σε συνεργασία με τις αρμόδιες Ελληνικές Αρχές για την ολική και άμεση αποζημίωση των ως άνω πληγέντων Ελλήνων αγροτών.\nΚοινή απάντηση του κ. Hogan εξ ονόματος της Επιτροπής\nΓραπτές ερωτήσεις: E-000464/17 , E-000463/17\nΤα άρθρα 18 και 36-39 του Κανονισμού (ΕΕ) 1305/2013(1) προβλέπουν στήριξη μέσω του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ) για επενδύσεις που αποσκοπούν στην αποκατάσταση του γεωργικού παραγωγικού δυναμικού που έχει πληγεί από φυσικές καταστροφές και για μέτρα διαχείρισης κινδύνου, συμπεριλαμβανομένων της ασφάλισης καλλιεργειών, ζώων και φυτών, των ταμείων αλληλοβοήθειας και των εργαλείων σταθεροποίησης εισοδήματος. Το τρέχον ελληνικό Πρόγραμμα Αγροτικής Ανάπτυξης (ΠΑΑ) 2014-2020 προβλέπει στήριξη για την αποκατάσταση του γεωργικού παραγωγικού δυναμικού που έχει πληγεί, αλλά όχι για τα μέτρα διαχείρισης του κινδύνου. Θα πρέπει να υπογραμμιστεί ότι το ΕΓΤΑΑ δεν παρέχει αποζημίωση για ζημίες και/ή απώλεια εισοδήματος που καλύπτονται από τον Ελληνικό Οργανισμό Γεωργικών Ασφαλίσεων.\nΕπιπλέον της στήριξης που παρέχει το ΕΓΤΑΑ, οι κανόνες της ΕΕ για τις κρατικές ενισχύσεις στον γεωργικό τομέα επιτρέπουν στα κράτη μέλη να δημιουργήσουν εθνικά καθεστώτα ενισχύσεων για την αποκατάσταση ζημιών που προκαλούνται από φυσικές καταστροφές. Η Ελλάδα έχει θεσπίσει τέτοια καθεστώτα.\nΓια περισσότερες πληροφορίες σχετικά με τα επιμέρους μέτρα του ελληνικού Προγράμματος Αγροτικής Ανάπτυξης για την περίοδο 2014-2020 και την εφαρμογή τους, συνιστάται στον κ. βουλευτή να επικοινωνήσει απευθείας με τη διαχειριστική αρχή του εν λόγω προγράμματος(2).\n(2) Διαχειριστική Αρχή του Προγράμματος Αγροτικής Ανάπτυξης της Ελλάδας Λεωφ. Αθηνών 58, 10441 Αθήνα Τηλ.: +30 210 5275203-4, +30 210 5218102-3, +30 210 5275100 ΦΑΞ: +30 210 5275124 Διεύθυνση ηλ. ταχυδρομείου: agrotikianaptixi@mou.gr Ιστότοπος: http://www.agrotikianaptixi.gr/index.php?obj=4c1776c316a3cccb


Το Γαϊδουράγκαθο: Ιανουαρίου 2010\nΓκάριξε ο Μύριος στις 1/31/2010 06:31:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΣτο γενικό 'χαμό' που επικρατεί στο σύστημα Ελλάδα, με τις οικονομικές δυσκολίες που φτάνουν μέχρι και το ενδεχόμενο πτώχευσης, στα ζητήματα καλής γειτονίας ήρθε να προστεθεί και το άνοιγμα της συζήτησης για διευθέτηση των ελληνοτουρκικών προβλημάτων στο Αιγαίο. Η στιγμή που επιλέχθηκε να ξεκινήσει η ανταλλαγή επιστολών ανάμεσα στους δύο πολιτικούς δημιουργεί σκεπτικισμό καθότι δεν έχουν περάσει πολλές μέρες απο τη δήλωση του ΓΑΠ περί 'οικονομικής άρα και εθνικής ανεξαρτησίας'. Χθές άλλη μια μαύρη μέρα για το Χρηματιστήριο ήρθε να προστεθεί στις δηλώσεις του Ρουμπίνι οτι η Ελλάδα έχει ήδη πτωχεύσει σε συνάρτηση πάντα με την εκτόξευση των περιβόητων σπρέντς, το μέγεθος δηλαδή της απόστασης των τόκων που θα πληρώσουμε στους δανειστές μας σε σχέση με τη Γερμανία.\nΌλο αυτό το κοκτέιλ αρνητικών συνθηκών δεν μπορεί παρά να διαμορφώνει μια εικόνα κατάρρευσης των δομών της χώρας καί υπό το πρίσμα των εξεγερτικών κοινωνικών ζυμώσεων: μεταναστευτικό, αγροτικό, δημοσιοϋπαλληλικό. Όλα τα παραπάνω ο εξωτερικός παράγοντας που μπορεί να λέγεται κοινή γνώμη, 'εκτιμητές' οικονομίας, τραπεζικά και οικονομικά τράστ, τα διογκώνει σε τέτοιο βαθμό που ο ταξιτζής του Βερολίνου, στο άκουσμα οτι είσαι Έλληνας σε ρωτά αν έχεις να φάς - με την εικόνα των εξαθλιωμένων της Αργεντινής με τις κατσαρόλες στο μυαλό του.\nΈνα μικρό παράδειγμα μπορεί να λύσει τις απορίες μας των περί ού ο λόγος.Πρόσφατα κάηκε δις η Συναγωγή των Χανίων. Αμέσως προσέτρεξαν διάφοροι καλοθελητές, μιντιακοί και μη που επανειλημμένα βομβαρδίζουν με 'αριστερού' περιτυλίγματος δημοσιεύματα, να κατηγορήσουν τους κατοίκους αυτής της χώρας για ρατσισμό, ξενοφοβία και ιθαγενικού τύπου εχθρότητα. Είναι οι ίδιοι που επιμένουν οτι οι μειοψηφίες πρέπει να καθορίζουν την πορεία της πλειοψηφίας ως μέγιστο δημοκρατικό κεκτημένο. Αυτά εντός των τειχών.\nΗ Αστυνομία των Χανίων,με τη βοήθεια της Μοσάντ (ναι της Μοσάντ) κατάφερε προχθές να συλλάβει έναν Αμερικανό, έναν Βρετανό και έναν Έλληνα και να απαγγείλει κατηγορίες σε έναν ακόμα Αμερικανό και έναν Βρετανό. Απίθανο; Οι κακοί μαλάκες Ελληναράδες φασίστες που είναι; Απο τους δύο Αμερικανούς, ο ένας ήρθε στη χώρα κάπου τα Χριστούγεννα μόνιμα για να διδάξει, λέει, Αγγλικά (χωρίς να ξέρει Ελληνικά ασφαλώς). Και είπε να κάψει τη Συναγωγή για πλάκα, λέω εγώ τώρα. Ο άλλος που διαφεύγει, ήρθε κάπου τον Γενάρη για διακοπές όπως και ο ένας Άγγλος. Οι δυό τους έφυγαν πρόσφατα απο την Κρήτη αφού τέλειωσαν οι διακοπές τους. Ασφαλώς για χαβαλέ,στο πλαίσιο του πνεύματος των διακοπών, αποφάσισαν να κάψουν τη Συναγωγή. Μαζεύτηκαν δηλαδή άνθρωποι άσχετοι μεταξύ τους και αποφάσισαν να προβούν σε μια πράξη αντισημιτισμού, έτσι γιατί είναι ορκισμένοι αντισημιτιστές! Να αναφέρω οτι η Συναγωγή δεν είχε συστήματα ασφαλείας και κάμερες, ήταν πάντα ανοικτή τις καθημερινές, με τη μουσειακή λογική, μιας και στα Χανιά ζούν 7 Έλληνες Εβραίοι! Ποτέ στο πρόσφατο παρελθόν δεν προκλήθηκε ανάλογο επεισόδιο στην πόλη, εξ'ου και η ανυπαρξία ασφάλειας για το κτήριο.\nΕκτός των τειχών, διάφορα ξένα έντυπα έδωσαν έκταση στο περιστατικό, πριν εξιχνιαστεί. Ειδικά η Wall Street Journal εξαπέλυσε φοβερές κατηγορίες στον ελληνικό λαό και την ελληνική κυβέρνηση ωσάν να είμαστε οι νέοι Χίτλερ! Βέβαια, απο τότε που ΚΑΙ η Μοσάντ επιβεβαίωσε το ορθό των συλλήψεων(βασικά αυτή έψαξε και βρήκε-ευτυχώς) κανείς απο αυτούς του 'δημοσιογράφους δεν έγραψε ένα μικρό αρθράκι συγγνώμης ή έστω κωλοτούμπας. Με το φτωχό μου μυαλό και με τη λογική οτι οι Εβραιοαμερικανοί ελέγχουν τεράστια funds που εν δυνάμει μπορούν να χρηματοδοτήσουν το ελληνικό χρέος, μπορώ να θεωρήσω οτι εντέχνως κάποιοι προσπαθούν να υποβαθμίσουν την ικανότητά μας να αντεπεξέλθουμε στο χρέος και να ζητήσουν μεγαλύτερο επιτόκιο αποπληρωμής ή ακόμα και να αποσυρθούν για θρησκευτικούς λόγους (διόλου απίθανο για τους Εβραίους). Μέσω της προβολής τέτοιων περιστατικών ή περιστατικών κοινωνικής αναταραχής μπορούν να φοβίσουν την αγορά, δε νομίζετε;\nΤρομερά πράγματα ε; Προσέξτε ποιοι είναι αυτοί που μας 'βαράνε'. Βρετανοί και Αμερικανοί που έχουν συμφέρον στην υποτίμηση του ευρώ. Με όχημα την Ελλάδα προσπαθούν να χτυπήσουν οικονομικά την Ευρώπη μέσω του νομίσματός της. Και για να χτυπηθεί η Ελλάδα πρέπει και να χτυπηθούν τα εθνικά της συμφέροντα. Δεν έπιασε ξαφνικά κωλοπιλάλα τους Βρετανούς για την Κύπρο ή τους Αμερικανούς για το Αιγαίο....\nΥΓ. Σε ότι αφορά τους Εβραίους οικονομικούς παράγοντες, θέλω να εξηγήσω οτι είναι θεμιτό να επενδύουν στο χρέος. Δεν είμαι αντισημίτης, κάθε άλλο. Όλοι οι λαοί είναι ίδιοι στα μάτια μου...\nΓκάριξε ο Μύριος στις 1/28/2010 09:02:00 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΘέλω τη μπύρα σας\nΒρε δεν πάτε σε κάνα ταβερνίδιο να τα πείτε έτσι παρεάκι που είστε; Τι σίχαμα είναι αυτό πια με όλους τους αυτόκλητους δημοσιογράφους, οικονομολόγους, συνδικαλίστες της BMW και άλλους τυχαίους.\n'Θέλω την πείρα σας'. Πάρε τη μπύρα μου και ούστ απο δώ.\nΚλεισμένοι δρόμοι απο wannabe δημόσιους υπαλλήλους-αγρότες,κλεισμένοι δρόμοι απο κατολισθήσεις, κλεισμένοι δρόμοι απο διόδια, κλεισμένοι δρόμοι απο τον καθένα. Ότι του φανεί του λωλοστεφανή! Από τη στιγμή που άρχισα να ψιλιάζομαι τον κόσμο τούτο εδώ και 25 χρόνια δε θυμάμαι τίποτα άλλο πέρα απο απεργούς, ετσιθελισμό στη διαδικασία της απεργίας, τραμπούκους ένθεν κακείθεν και βουλευτές-πρώην συνδικαλιστές να εχθρεύονται αυτούς απο κάποτε προάσπιζαν.\nΟύστ ρε κωπρόσκυλα. Παλι εμείς θα πληρώσουμε τη νύφη;\nΥΓ. Σε όσους τζάμπα μάγκες, που δε δούλεψαν ποτέ και έμαθαν να κερδίζουν φράγκα απο τον κόπο των άλλων: σταματήστε να μιλάτε για εκατομμύρια λες και είναι στραγάλια. Είναι κόποι των πολιτών που φορολογούνται και όχι επιδοτήσεις στη τσέπη σας. Αμοιβάδες.\nΓκάριξε ο Μύριος στις 1/26/2010 12:52:00 π.μ. 2 σχόλια: Σύνδεσμοι σε αυτήν την ανάρτηση\nΤελικά είμαστε για γέλια και για κλάματα μαζί. Έχουμε καταντήσει το κράτος σε ένα απέραντο δημόσιο οργανισμό με δεκάδες συνδικαλιστές και αργόμισθους που όταν καίγεται μια λάμπα σε ένα απίθανο χωλ μέσα σε ένα απαράδεκτο κτήριο να χρειάζεται εισαγγελέας για να αλλαχθεί. Δεν εξηγείται αλλιώς η ανικανότητα των πολιτικών διοικήσεων οιασδήποτε βαθμίδας να αντεπεξέλθουν στις ανάγκες των πολιτών. Από τις εφορίες και τους δήμους μέχρι τα ανώτερα κλιμάκια της κυβέρνησης, πλην ελαχίστων εξαιρέσεων, η σήψη και η βρώμα δεν έχουν τελειωμό.\nΤο είδαμε προχτές με την επίσκεψη στα μπλόκα των αγροτών του Βούλγαρου πρωθυπουργού! Αν είναι δυνατόν επικεφαλής άλλου κράτους να περιοδεύει ανάμεσα σε κοινωνικές ομάδες σε απεργιακές κινητοποιήσεις! Θα ήταν ποτέ δυνατόν αρχηγός κράτους όπως η Ισπανία να κάνει δημόσιες σχέσεις και να τάζει διάφορα ευφυή στους Γάλλους αγρότες στα Πυρηναία και να μην εξεγερθεί η γαλλική κυβέρνηση; Κατά τα ειωθότα, ουδείς αντέδρασε στην ελληνική πολιτεία. Κάποιοι κύκλοι μάλιστα ανέφεραν οτι ο πρωθυπουργός είχε ενημερωθεί. Τόσο το χειρότερο δηλαδή!\nΤο Υπουργείο Άμυνας έγινε άνω-κάτω απο τις αναφορές του κυρίου Λοβέρδου περί υποχρεωτικής συνταξιοδότησης στα 65 έτη. Την επομένη, αμέσως και σαφώς, στελέχη των Ενόπλων Δυνάμεων ανέφεραν οτι πάνω απο 11.000 αξιωματικοί και υπαξιωματικοί θα τρέξουν προς συνταξιοδότηση με φανερό κίνδυνο διάλυσής τους. Και πως άλλωστε να μην συμβεί το παραπάνω όταν οι περισσότεροι κατατάσσονται σε ηλικία 20 ετών, άρα θα αναγκαστούν να δουλέψουν για 45 χρόνια! Αντέδρασε ο Υπουργός Άμυνας και μαζεύτηκε ο Λοβέρδος...και ταυτόχρονα ο πρώτος αποφάσισε την άρση της επίδειξης βαρέων όπλων στις παρελάσεις για να εξοικονομηθούν 7 εκατομμυριάκα ευρώ. Τη στιγμή που αγοράζουμε ένα μαχητικό F-16 40 εκατομμύρια πιο ακριβό απο τα ΗΑΕ! Και αγοράσαμε 40 μονάδες! Τι άλλο θα ακούσουμε;\nΚύριε Παπανδρέου πότε θα σοβαρευτείτε; Ο κύριος Καραμανλής ήταν άφαντος τα τελευταία δύο χρόνια ως 'κυβερνήτης' της χώρας. Έφαγε πολιτικό χαστούκι 10 μονάδων και βάλε επειδή ήταν άτολμος και μη ικανός να λύσει προβλήματα. Μαζέψτε τους υπουργούς σας, μαζέψτε και τους καλοθελητές εκτός Ελλάδος που δράττονται της ευκαιρίας να κάνουν πολιτική εντός ελληνικής επικράτειας. Ενημερώστε τους αγρότες οτι δεν πρόκειται να γίνουν δημόσιοι υπάλληλοι-ναι, ζήτησαν ελάχιστο εγγυημένο εισόδημα. Ενημερώστε τους πάντες οτι ΔΕΝ θα γίνουν δημόσιοι υπάλληλοι ζητώντας ελάχιστα εισοδήματα απο το κράτος και αντ'αυτού προωθήστε αλλαγές και περικοπές στο 25% του ενεργού ελληνικού εργατικού δυναμικού, τους δημοσίους υπαλλήλους. Θωρακίστε διπλωματικά τη χώρα στο παγκόσμιο στερέωμα αντί να ανέχεστε ληστρικά επιτόκια δανεισμού. Αγοράστε όπλα φθηνότερα με σαφή μεταφορά όγκου εργασίας στις ελληνικές βιομηχανίες και αφήστε τις υπερτιμολογήσεις. Κόψτε τις υπερβολές και τις υπερβάσεις προϋπολογισμών στα νοσοκομεία που χρωστάτε 6 δις στα Ταμεία.\nΦΤΑΝΕΙ πια η χαστούκα απο παντού. Μας τα πιάνουν και δε βγάζουμε κιχ.\nΓκάριξε ο Μύριος στις 1/23/2010 06:14:00 μ.μ. 2 σχόλια: Σύνδεσμοι σε αυτήν την ανάρτηση\n190 χρόνια ανεξαρτησίας\nΣήμερα συμπληρώνονται 190 χρόνια απο τη Συνθήκη του Λονδίνου η οποία επικύρωσε τη δημιουργία του σύγχρονου ελλαδικού κράτους το 1830. Έργο κατ'αρχήν του Καποδίστρια που δεν έζησε για να δεί το αποτέλεσμα των προσπαθειών του αλλά ταυτόχρονα αποτέλεσμα του αγώνα των Ελλήνων που κράτησε εννέα χρόνια εν μέσω εμφυλίων και δολοπλοκιών. Η συγκυρία της εποχής με την στροφή της γεωπολιτικής αντίληψης των Μεγάλων Δυνάμεων που βλέποντας την καταρρέουσα Οθωμανική Αυτοκρατορία αποφάσισαν, μέσω της Ελληνικής Ανεξαρτησίας, τη δημιουργία δορυφορικών κρατών για να ελέγξουν την Εγγύς Ανατολή βοήθησε εξίσου στη δημιουργία του ελληνικού κράτους\nΈτσι κάπως ξεκίνησε η σύγχρονη ελληνική ιστορία. Μετά την επιβολή του Όθωνα και του Γεωργίου του Α' ως επικεφαλής του νεόκοπου ελληνικού βασιλείου είχαμε την απαρχή της εξάρτησης ως κράτος-μαριονέτα με τις συχνές επεμβάσεις των Ευρωπαίων. Παρόλα αυτά μέχρι και το 1920 αυτή η εξάρτηση προκάλεσε και τον διπλασιασμό της χώρας, κυρίως γιατί σε κρίσιμες στιγμές οι αγώνες των Ελλήνων προκάλεσαν την αναγκαστική εξισορρόπηση αυτής της σχέσης υπέρ μας, πάντα με τα συμφέροντα των Αγγλογάλλων να τείνουν προς τον κατακερματισμό της Τουρκίας και τη δημιουργία κρατών-δορυφόρων στη Βαλκανική. Έτσι, παρότι η Ελλάδα και η Σερβία ήταν οι μόνες χώρες που κέρδισαν την ανεξαρτησία με εθνικοαπελευθερωτικούς αγώνες,η Βουλγαρία και η Αλβανία δημιουργήθηκαν στα διαπραγματευτικά τραπέζια. Ακόμα και μετά την νίκη στον Α'ΠΠ, όπου η Αντάντ μας 'έσυρε' επεμβατικά στο πλευρό της, η συντήρηση των εδαφών που κέρδισε στα χαρτιά η Ελλάδα- Α.Θράκη και Σμύρνη- προκάλεσαν νέο αίμα. Η Μικρασιατική καταστροφή απο τη μία είχε ρίζες στην υπερτίμηση των δυνάμεων της χώρας και απο την άλλη στην εγκατάλειψη της ιδέας μιας Μεγάλης Ελλάδας απο τους Συμμάχους που δεν επιθυμούσαν ένα ισχυρότερο ελληνικό κράτος που θα ελέγχει την δίοδο της 'φίλης' Ρωσίας στη Μεσόγειο αλλά έναν Κεμάλ απέναντι στους Σοβιετικούς.\nΑπο το 1923 και μετά αρχίζει μια νέα περίοδος εξάρτησης, οικονομικής και ιδεολογικής, συνέπεια της καταστροφής της ελληνικής οικονομίας απο 12 χρόνια πολέμου και την εγκατάσταση πλέον του εκατομμυρίου Ελλήνων στην επικράτειά της. Ο Β' ΠΠ παρέσυρε τη χώρα στο μέγιστο της απαξίωσης της ανεξαρτησίας των Ελλήνων. Ο Εμφύλιος, η απαρχή του Ψυχρού Πολέμου, έθεσε μέχρι και το 1990 τους κανόνες του παιχνιδιού: αγκίστρωση στις ΗΠΑ, πολιτικές διώξεις, ΝΑΤΟ και ΕΟΚ. Η αλλαγή πλεύσης της Τουρκίας απο το 1950 και μετά -εκ νέου- σε αναθεωρητική δύναμη, δημιούργησε έλλειμμα ασφάλειας που κρίθηκε απο τους Αμερικανούς οτι μόνο εντός ΝΑΤΟ και ΕΟΚ θα μπορούσε να αντιμετωπιστεί. Παρόλα αυτά η μισή Κύπρος χάθηκε το 1974 και δις απο τότε βρεθήκαμε στο χείλος του πολέμου με τη σύμμαχο Τουρκία, το 1987 και το 1996, με τους Αγγλοαμερικανούς πάντα να επεμβαίνουν στο παιχνίδι.\nΦτάνοντας στο 2010, με την ΟΝΕ να είναι μέρος της ζωής μας εδώ και 9 χρόνια, το φάντασμα μιας νέας βαθύτερης εξάρτησης είναι προ των πυλών. Τα οικονομικά προβλήματα που οξύνθηκαν απο το 1980 και μετά με την αλόγιστη σπατάλη δανεικών απο τις ελληνικές κυβερνήσεις για να 'πιάσουμε τον μέσο όρο της Ευρώπης' έχουν προκαλέσει ανυπολόγιστη φθορά στο νεοελληνικό κράτος. Το ευρώ βοήθησε περισσότερο τις μεγάλες χώρες παρά την Ελλάδα κάνοντάς την λιγότερο δελεαστική στον τουρισμό και τις υπηρεσίες δίπλα σε χώρες με στρατηγικές υποτίμησης και κάνοντας ακριβότερο τον δανεισμό της. Το κομματικό κράτος, η φοροδιαφυγή, η ανισότροπη ανάπτυξη, η αποβιομηχανοποίηση, ο δημοσιοσυνδικαλισμός είναι μερικά απο τα τεράστια προβλήματα που προκάλεσαν οι ηγεσίες μας...\nΠέρασαν 190 χρόνια εξαρτημένης ανεξαρτησίας. Τραγικό... Το ιδεώδες της ελληνικής πόλης, Ανεξαρτησία, Αυτάρκεια, Αυτονομία δεν εφαρμόστηκε ποτέ στην Ελλάδα. Αντιθέτως, οι ηγέτες αυτής της χώρας πλην ελαχίστων εξαιρέσεων κατάφεραν να μας εντάξουν περισσότερο στο παγκόσμιο άρμα της εκάστοτε υπερδύναμης χωρίς να αναζητήσουν απο μόνοι τους την πρόσκληση σε αυτό...\nΓκάριξε ο Μύριος στις 1/22/2010 08:30:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΣτα μπλόκα τα κομματικά\nΤο αγροτικό ζήτημα στην Ελλάδα κάθε χειμώνα τα τελευταία χρόνια,τουλάχιστον απο τότε που η Ευρώπη είναι μέρος της Ελλάδας (κι όχι τ'αντίθετο), βρίσκεται στις οθόνες μας σχεδόν πάντα με την ίδια απόχρωση. Οι κατά τόπους συνδικαλιστικές ομάδες των αγροτών βρίσκονται στους δρόμους των εθνικών οδών ή στις παρυφές των λιμανιών για να διαδηλώσουν την ίδια ιστορία: την παραίτηση της εκάστοτε κυβερνήσεως απο τα προβλήματά τους και την απαίτησή τους για χρήματα υπέρ των πενιχρών εισοδημάτων τους.\nΤο αποτέλεσμα για όλους είναι η κλισέ πια διακοπή της 'ομαλούς' κυκλοφορίας στα εθνικά δίκτυα και η παραμονή τους σε αυτά νυχθημερόν παρουσία μπύρας, κρασιού και σουβλιστών- ντελίβερι εσχάτως. Όταν οι καταληψίες ερωτώνται τους λόγους για τους οποίους προβαίνουν σε τέτοιου είδους ενέργειες, επίσης, ακούγονται τα κλισέ περί αγώνων με κοινωνική ευθύνη απο τον οποίο 'όλοι οι Έλληνες θα επωφεληθούν'. Και δεν είναι οι μόνοι. Όλες οι καταλήψεις δρόμων γίνονται απο διάφορες ομάδες που σκοπό έχουν την καλυτέρευση της ζωής μας. Το ίδιο αγορεύουν οδηγοί ταξί, φορτηγών, απολυμένοι της Σκατέξ, μαθητές και φοιτητές κ.ο.κ.\nΑπο την άλλη έχουμε το γνωστό ελληνικό κράτος. Το λάφυρο των εκάστοτε κομμάτων που κυβερνούν και που γεμίζει κομματικούς στρατιώτες και λοχαγούς που 'ρυθμίζουν' (χιούμορ) τρόπω τινά τη ζωή αυτών που υπηρετούν, του λαού. Βεβαίως βεβαίως όλοι αυτοί οι λοχαγοί και οι παρατρεχάμενοι ελάχιστες φορές βρίσκονται μπροστά απο την κοινωνία. Τρέχουν καταϊδρωμένοι να πασαλείψουν όλα τα κακώς κείμενα με τα αποφάγια πολιτικών λύσεων άλλων κοινωνιών της Ευρώπης που διαστρεβλώνουν τα παπαγαλάκια τους στα ΜΜΕ για να χωρέσουν στο ελληνικό παράλογο. Άλλες φορές αποζητούν την καταστολή τέτοιων κινητοποιήσεων, όχι γιατί το κοινό συμφέρον μπαίνει μπροστά αλλά γιατί ο κυβερνητικός καθρέφτης λειτουργεί εγωιστικά ως είδωλο και εικόνα στους υποστηρικτές των, κάτι σαν οπαδική ποδοσφαιρική μπαρούφα. Ποιός δε θυμάται τα σκασμένα λάστιχα των αγροτών το 96, το ξύλο σε συνταξιούχους αργότερα, τα δακρυγόνα στους οικοδόμους;\nΚαι ερχόμαστε στο σήμερα. Οι αγρότες κάθε φορά αποζητούν τα αυτονόητα. Ως ειδική κοινωνική ομάδα με σημαντικότατες ευθύνες στην παραγωγική διαδικασία της οικονομίας και ως ιδιάζουσα ως προς το επάγγελμα που ακολουθούν, οι αγρότες ζητούν χρήματα. Καλώς κάνουν. Η Ευρώπη απο τη στιγμή που μπήκε στη ζωή μας τους έδωσε ένα σημαντικότατο μέρος των εισοδημάτων τους. Κάποια απο αυτά επενδύθηκαν σωστά. Κάποια άλλα έγιναν διαμερίσματα στη Λάρισα και τα Τρίκαλα, BMW στη Βέροια και το Αγρίνιο και πανσιόν στη Ζαχάρω και την Καλαμάτα. Πολλά επίσης φαγώθηκαν απο τους τοπικούς κομματάρχες απο τους έρμους συνεταιρισμούς που υποτίθεται οτι προσπάθησαν να μειώσουν το κόστος και την ποικιλία στα μέσα παραγωγής. Θα ήταν αδύνατον άλλωστε άνθρωποι που διαχειρίζονται τέτοια ποσά να μην έχουν αλωθεί απο το κομματικό σύστημα. Οι ελάχιστοι που πέτυχαν συνήθως γίνονται αντικείμενο θαυμασμού απο τα ΜΜΕ αντί να αποτελούν αυτονόητη πραγματικότητα.\nΕν κατακλείδι έχουμε αγρότες που έμαθαν οτι κλείνοντας τον δρόμο θα πάρουν χρήματα. Και ως έμαθαν έτσι πράττουν αφού το κωλοκράτος δεν μπορεί για μια φορά να αντεπεξέλθει στις ανάγκες της μοναδικής παραγωγικής κοινωνικής ομάδας. Ως έμαθαν θα λάβουν και το εξτραδάκι τους γιατί το τρακτέρ στην εθνική οδό προκαλεί μεγαλύτερο φόβο απο τον φουκαρά των 700 ευρώ ή τον συνταξιούχο των 500 ευρώ που και αυτοί θα ήθελαν το έξτρα τους. Δεν αρκεί να είσαι μια απλή κοινωνική ομάδα αλλά να είσαι μια κομματοποιημένη κοινωνική ομάδα.\nΌλες οι κοινωνικές ομάδες έχουν ανάγκες. Κάποιες έχουν πιο δίκαιες ανάγκες. Στην τελική, οι αγρότες και οι φορτηγατζήδες να επιζούν, όλοι άλλοι να πάνε να πνιγούν.\nΥΓ. Το φοβερότερο όλων είναι τα διαφορετικά μπλοκ των αγροτών. Τα πράσινα, τα γαλάζια και τα κόκκινα... Φοβερό πλην καθημερινό...\nΓκάριξε ο Μύριος στις 1/21/2010 11:50:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΜαλάκας, αυτός ο γνωστός\nΞανά και ξανά θα το βλέπουμε εις τον αιώνα τον άπαντα: τους γνωστούς μαλάκες που πάνε στο γήπεδο για να παίξουν ξύλο. Για να βροντοφωνάξουν πόσο κοπρόσκυλα είναι, πόσο πανηλίθια ζώα είναι αυτοί, οι κατά τα λοιπά απόγονοι του Σωκράτη και του Παρμενίδη.\nΈπαιξαν ξύλο οι οπαδοί του Άρη με αυτούς του ΠΑΣ στα Γιάννενα γιατί, λέει, κάποιοι λακαμάδες προσπάθησαν να βουτήξουν ένα πανό των πρώτων. Και οι πρώτοι, άντρες με μεγάλες μπάλες μπούκαραν στο γήπεδο, πλάκωσαν πέντε-έξι παλικαράδες με επίσης μεγάλες μπάλες και η πορεία αυτής της ιστορίας κατέληξε ως συνήθως σε γενικευμένο κλωτσομπουνίδι.\nΣτην Καβάλα, κάποιοι άλλοι μαλάκες έπαιξαν ξύλο με τα ΜΑΤ μέσα στην πόλη. Μετά έπαιξαν ξύλο με τους οπαδούς της Καβάλας. Στα πλάνα της τηλεόρασης μάλιστα, ένας αρχιψωλαράς κοπανάει έναν μεγαλοπάπαρο με φωτοβολίδα. Τα καθίσματα που φεύγουν εκατέρωθεν είναι πταίσμα ασφαλώς.\nΚλασική περίπτωση του αιώνιου, ανεπανάληπτου μαλάκα οπαδού που θεωρεί το κασκόλ προέκταση του πέους του και τη νίκη της ομάδας επιβολή στα άλλα αρσενικά, λες και θα γαμήσουν νωρίτερα κάποιο (άτυχο) θηλυκό. Ένας θεός ξέρει τι σκατά κουβαλάνε όλοι αυτοί στη γκλάβα τους. Να πείς οτι το προϊόν που χρηματοδοτούν είναι υψηλής ποιότητας να δεχθείς κάνα δυο σφαλιάρες,μόνο και μόνο γιατί σε μια κοινωνία σε σήψη, οι μαζικές εκδηλώσεις μπορεί και να ξεφύγουν ως ένδειξη αντίδρασης. Αλλά η μαζική χαζομάρα που επικρατεί για την κωλόμπαλα και τα εκατομμύρια που κερδίζουν κάποιοι μάγκες τη στιγμή που στην Αϊτή πεθαίνουν σαν τα σκυλιά χωρίς ένα ευρώ στην τσέπη τους είναι άνευ προηγουμένου.\nΚαληνύχτα μαλάκα, η ζωή έχει πλάκα (sic).\nΓκάριξε ο Μύριος στις 1/18/2010 12:17:00 π.μ. 3 σχόλια: Σύνδεσμοι σε αυτήν την ανάρτηση\nΕίναι ζήτημα ιθαγενών\nΔιαβάζω στην Καθημερινή της Κυριακής οτι η Ελλάδα είναι η μόνη χώρα στην ΕΕ που δεν έχει θεσμοθετήσει ακόμα πολιτική παροχής ελληνικής ιθαγένειας στους μετανάστες δεύτερης γενιάς. Αυτοί δηλαδή που έχουν γεννηθεί εδώ απο αλλοδαπούς γονείς και που σίγουρα το μεγαλύτερο ποσοστό τους ΔΕΝ έχουν τα απαραίτητα έγγραφα πολιτογράφησης απο τις κράτη καταγωγής των γονέων τους δεν υπάρχουν! Για κανέναν,ούτε για το ελληνικό κράτος ούτε και για το κράτος απο το οποίο οι γονείς προήλθαν.\nΤραγικό! Πρίν δύο περίπου χρόνια παρακολούθησα ενα θεατρικό έργο, το 'Εδώ' του Νανούρη, απο έναν θίασο ερασιτεχνών κάπου στο Γκάζι. Το σκηνικό πάναπλο, χωρίς φρου φρου. Ένα μικρό φωτιστικό κανόνι που γέμιζε φως την αίθουσα με τις 30 καρέκλες και τους αντίστοιχους θεατές ήταν όλο κι όλο. Πραγματευόταν τις προσωπικές ιστορίες παιδιών μεταναστών που γεννήθηκαν στην Ελλάδα. Όλες οι ιστορίες είχαν κοινή αφετηρία και κοινή κατάληξη: την ανυπαρξία των ανθρώπων αυτών για τον οικουμενικό κόσμο. Το μόνο που έχουν είναι ένα απλό χαρτί που τους διατυμπανίζει οτι απλά υπάρχουν. Δεν μπορούν ούτε καν να αποκτήσουν ένα πιστοποιητικό γέννησης! Τόσο απλό όσο και το σκηνικό...\nΕίναι άμεση ανάγκη η πολιτεία επιτέλους να θεσμοθετήσει για αυτούς τους ανθρώπους. Ευτυχώς, στα όσα στραβά παρουσιάζει η κυβέρνηση Παπανδρέου,το συγκεκριμένο ζήτημα είναι ψηλά στη λίστα τόσο της πολιτικής όσο και της κοινωνίας. Και αν η πρώτη είναι ανέτοιμη ή στρουθοκαμηλίζει, η κοινωνία αναγνωρίζει οτι πρέπει επιτέλους τα παιδιά αυτά να λάβουν πλήρη πολιτικά δικαιώματα. Είναι τόσο μεγάλη η αποδοχή της συγκεκριμένης ρύθμισης που ακόμα και το πιο 'συντηρητικό' κομμάτι της ελληνικής κοινωνίας, η Εκκλησία, απαιτεί και αυτή με τη σειρά της την άμεση απόδοση ιθαγένειας στους συνανθρώπους μας, όπως τονίζει με άρθρο του στην ίδια εφημερίδα ο μητροπολίτης Μεσσηνίας Χρυσόστομος.\nΑρκεί βέβαια να μην επικρατήσει η κλασική ελληνική λογική της ψηφοθηρίας. Τα κριτήρια να είναι σοβαρά και να αφορούν κυρίως την άμεση σχέση της ιθαγένειας με την ελληνική παιδεία και την παρουσία των ανθρώπων αυτών στην ελληνική κοινωνία. Ούτως ή αλλιώς τα παιδιά των μεταναστών είναι κοινωνοί της -όποιας- ελληνικής παιδείας.\nΤο αρνητικό της όλης υπόθεσης είναι βέβαια η πολιτική αντιμετώπισης της λαθρομετανάστευσης. Όσο και αν φαίνεται αποκρουστικό, οι αριθμοί των κολασμένων της γης είναι τεράστιοι και είναι ακόμη πιο σίγουρο οτι η μαζική μεταφορά τους στην Ελλάδα περισσότερα προβλήματα θα δημιουργήσει παρά θα λύσει αυτά των μεταναστών. Αρκεί να θέσουμε τα όρια και τις προϋποθέσεις για καλύτερη φύλαξη των συνόρων αλλά και παγκόσμιες πολιτικές ενάντια στους λόγους που ωθούν ανθρώπους στη μετανάστευση: τον ιμπεριαλισμό, κοινωνικό, οικονομικό και πολιτικό.\nΌσο για το δημοψήφισμα που ζητούν διάφοροι πολιτικοί φορείς καλό θα ήταν να σκεφτούν μήπως και το επιτύχουν. Γιατί τότε θα βρεθούν απέναντι στην πλειοψηφία που θέλει λύσεις και όχι ξενοφοβικά σύνδρομα..\nΓκάριξε ο Μύριος στις 1/17/2010 12:50:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΟ ταλαντούχος κύριος Καλλικράτης\nΓια όσους τους θύμιζε κάτι το όνομα 'Καλλικράτης' αρκεί να ανατρέξουν στην ιστορία κατασκευής της Ακρόπολης των Αθηνών. Υπό την επίβλεψη του Φειδία, ο Καλλικράτης μαζί με τον Ικτίνο σχεδίασαν το σύμπλεγμα του πιο δημοφιλούς μνημείου του ελλαδικού κράτους. Ως Έλληνες βέβαια, για τα φασιστοειδή που αγαπούν την έννοια του DNA, οι τρείς άνωθεν κύριοι εκτέλεσαν το πάθος των Αθηναίων στη μορφή της Ακρόπολης με κλεμμένα χρήματα από το ταμείο της Δήλου- εντάξει,ο Περικλής και ο περίγυρός του τα βούτηξαν. Και σαν να μην έφτανε αυτό τους κατηγόρησαν (και τον Περικλή) για κλοπή στο ζύγι! Μέχρι και το χρυσελεφάντινο άγαλμα της Αθηνάς που στόλισαν με αυτό τον Παρθενώνα μάλλον άλλο βάρος είχε και άλλο -μεγαλύτερο- παρουσίαζαν. Κλέφτες και αυτοί! Ναι, ναι, το έχουμε στο DNA μας εδώ και 4.000 χρόνια.\nΕίναι γνωστό της πάσει οτι στην κορυφή της διαφθοράς στην Ελλάδα βρίσκονται οι υπηρεσίες των Δήμων και των Νομαρχιακών Αυτοδιοικήσεων συνεπικουρούμενες απο την Πολεοδομία,φυσικά. Οι αναφορές των εκθέσεων περί χρηματισμών και κακοδιαχείρισης των χρημάτων των Δήμων είναι πάμπολλες. Ειδικά αυτές που αφορούν διορισμούς σε επιχειρήσεις των ΟΤΑ που φτάνουν αισίως τις 6000 σε χίλιους τόσους δήμους με στρατιές συμβασιούχων και σταζιέρς σε αυτές. Πρόσφατα μάλιστα όλοι μάθαμε για την άγρια δολοφονία δημάρχου της Βόρειας Ελλάδας απο λογιστές του Δήμου του με προφανή αιτία ατασθαλίες οικονομικής φύσεως.\nΤόσο η νέα κυβέρνηση όσο και η προηγούμενη είχαν θέσει ως στόχο την αναμόρφωση λοιπόν των Καποδιστριακών Δήμων με ένα νέο σύστημα, πιο συγκεντρωτικό και οικονομικά ασφαλές. Το σύστημα απο Καποδίστριας 2 μετονομάστηκε σε Καλλικράτης. Το σχέδιο Καλλικράτης αφορά επίσης και στην δημιουργία Περιφερειών στη θέση των Νομαρχιών οι οποίες και μετονομάζονται σε Διαμερίσματα και όπως προαναφέρθηκε την κατά 1/3 μείωση των Δήμων με συγχωνεύσεις. Η ΚΕΔΚΕ, το όργανο των Δήμων στην Ελλάδα υπολογίζει οτι η προίκα αυτής της διαδικασίας ανέρχεται σε 4 δις ευρώ που συν τις άλλοις υπενθυμίζει τη θετική της στάση απέναντι στο σχέδιο τούτο.\nΩς εδώ όλα καλώς. Ο Καλλικράτης μειώνει τις 'καρέκλες' αφού οι αιρετές Περιφέρειες θα γίνουν 13 και οι Δήμοι 370 περίπου. Τα 4 δίς που απαιτεί το σχέδιο,αν βρεθούν που αμφιβάλω, είναι ΠΟΛΛΑ λεφτά. Αν συνυπολογίσουμε και το πληθυσμιακό μέγεθος των νέων περιφερειών και δήμων είναι πασιφανές οτι οι νέοι Περιφερειάρχες και Δήμαρχοι, ως τοπικοί κυβερνήτες εκλεγμένοι απο ευρύτερα πληθυσμιακά στρώματα, θα έχουν πολύ μεγαλύτερη εκλογική δύναμη -άρα και κοινωνική- παίζοντας το ρόλο του βουλευτή. Εφόσον περάσει και το γερμανικό μοντέλο εκλογής των αντιπροσώπων στο ελληνικό Κοινοβούλιο, οι νέοι τοπικοί παράγοντες αντί να καταπολεμήσουν τη διαφθορά θα αποκτήσουν και τη δύναμη να την επιβάλουν ελλείψει 'βουλευτών' με τη μαυρογιαλουρική έννοια. Πλέον ο 'φουκαράς' που θα θέλει να βολευτεί θα απευθύνεται στον δήμαρχο ή τον περιφερειάρχη και αντί για 300 μαυρογιαλούρους θα αποκτήσουμε κοντά 1000, αντιδημάρχους, αντιπολιτευόμενους και συμβούλους επίσης.\nΑν ο μακαρίτης Καλλικράτης ενέπλεξε το όνομά του σε ένα απο τα μεγαλύτερα σκάνδαλα της αρχαίας ημών ιστορίας, ο διοικητικός Καλλικράτης πιθανότατα να τοποθετήσει την ταφόπλακα στο πολιτικό μας σύστημα. Οι 'γερμανικοί' βουλευτές θα απολέσουν τη ρουσφετολογική του ιδιότητα χάνοντας την άμεση εκλογή τους απο τον λαό: καλώς ως προς το πρώτο σκέλος,κακώς σε ότι αφορά στο δεύτερο. Θα αντικατασταθούν δε απο τοπικούς δημάρχους και περιφερειάρχες που, μακριά απο το κέντρο, θα μπορούν πιο εύκολα να 'κουκουλώσουν' υποθέσεις και να προωθήσουν 'άλλες' με την ανοχή της τοπικής κοινωνίας που ευκολότερα γαλουχείται απο τα πληρωμένα τοπικά δημοσιογραφικά κέντρα.\nΚαλή μας χώνεψη...\nΓκάριξε ο Μύριος στις 1/16/2010 12:06:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΚαι 100 πράσσειν άλογα\nΑυτά τα καραγκιοζιλίκια της πανήγυρης των 100 ημερών να μην είχαμε...\nΚάθε φορά που ακούω τον πρωθυπουργό ένας μικρός πανικός καταλαμβάνει τον υποφαινόμενο. Όπως και οι προηγούμενοι Παπανδρέου απο μέλι πολύ και απο τηγανίτα τίποτα. Και αν οι προγενέστεροί του την ελληνική την κατείχαν καλά, ο συγκεκριμένος με αναστατώνει με την ασυνταξία του. ΔΕΝ ΑΝΤΕΧΩ να τον ακούω, δεν μπορώ, ξεχνάω την ανατροφή μου (sic) και τα κουτσά που έμαθα στα σχολικά θρανία. Με κατηγορώ ευθέως πάντως που δεν άλλαξα σταθμό ο μαζόχας.\nΣε καμία ερώτηση δεν απάντησε ευθέως ο πρωθυπουργός. Σε καμία απολύτως. Τι τον ρώτησαν για τους υπουργούς που μαλλιοτραβιούνται, τι τον ρώτησαν για τα έκτακτα μέτρα φορολογίας, η απάντηση ήταν πάντα αλλού. Η αποθέωση δε της ασημαντότητας της νεοελληνικής τάξης πραγμάτων που προσπαθεί να περάσει το 'ιατρικό τημ' του ΓΑΠ εμφανίζεται στη φράση 'λεφτά υπήρχαν'! Αλλά τώρα δεν υπάρχουν. Άραγε ο φοβερός Καλλικράτης-Καποδίστριας 2 πως θα εκτελεστεί όταν η ΚΕΔΚΕ υπολογίζει σε 4 δίς την προίκα για την εφαρμογή του; Πώς θα δοθούν αυξήσεις πάνω απο τον πληθωρισμό που έφτασε το 2,6% το Δεκέμβρη; Θα φορολογήσει εκ νέου; Ποιούς, εμάς τους μισθωτούς; Τινί τρόπω;\nΈλεος κύριε πρωθυπουργέ. Απο κωλοτούμπα σε κωλοτούμπα... Κατ'αρχήν μάθετε ελληνικά, απλά και λίγα για να μη γελάμε στο δρόμο ενόσω οδηγούμε και πληρώσουμε γαμησιάτικα στον φαναρτζή. Κατά δεύτερον διοικήστε επιτέλους. Κατά τρίτον αφήστε τις αλήθειες και τα ψέμματα και προχωρήστε σε πράξεις για να κρίνουμε ΕΜΕΙΣ.\nThis is Vrouves.\nΥΓ. Δεν άκουσα το τέλος της Συνέντευξης. Εύχομαι να μίλησε για τους κολασμένους της Αϊτής και την προσφορά της Ελληνικής Δημοκρατίας σε αυτούς σε τρόφιμα και ιατροφαρμακευτικό υλικό. Εκτός και αν ενδιαφέρεται μόνο για τα μαρούλια Δανίας. Να του θυμίσω οτι η Αϊτή ήταν η πρώτη χώρα που αναγνώρισε την Ελλάδα ως ανεξάρτητο κράτος το 1822...\nΓκάριξε ο Μύριος στις 1/14/2010 12:05:00 π.μ. Δεν υπάρχουν σχόλια: Σύνδεσμοι σε αυτήν την ανάρτηση\n100 πράσινες μέρες\nΣχεδόν η μισή Ελλάδα βοήθησε τον τότε αρχηγό της αξιωματικής αντιπολίτευσης Παπανδρέου να γίνει πρωθυπουργός την 6η Οκτώβρη του 2009. Αποκλειστική σχεδόν προϋπόθεση αυτού του μισού πληθυσμού ήταν η πτώση της κακής κυβέρνησης Καραμανλή που μέσα σε 5 χρόνια και μισό κατάφερε να 'προδώσει' την υπόλοιπη Ελλάδα. Μέσα απο τις στρατιές των δικών τους παιδιών, σε οικογενειακή συσκευασία stage, ο τέως πρωθυπουργός όντως βοήθησε κάποιους απο αυτούς που με τη σειρά τους τον βοήθησαν να αλώσει την εξουσία, αλλά για άλλη μια φορά ένα μεγάλο κομμάτι των ιθαγενών παρέμεινε μακρυά απο μια καλύτερη ζωή που ευαγγελίζονταν οι 'παρθένοι' της ΝΔ.\nΈτσι λοιπόν ο κατά τα λοιπά ακαταλληλότερος- βάσει των σφυγμών των καναλιών μαζικής αποβλάκωσης και προπαγάνδας- Γιώργος ο 3ος κατάφερε να κάνει πραγματικότητα το όνειρο της μαμάς Μαργαρίτας και των άσπονδων φίλων του εντός κινήματος να αναλάβει εκ νέου μαζί τους τη διακυβέρνηση της χώρας. Ήταν τόσο μεγάλη η οργή των ιθαγενών που του έδωσαν μια νίκη 10 σχεδόν μονάδων δείχνοντάς του οτι τον πιστεύουν τόσο πολύ όσο δεν πίστευαν τον κακό Καραμανλή που αποσκάτωσε τα σκατά που επέπλεαν στα του οίκου μας. Σχεδόν σα σουρεάλ πραγματικότητα ο Κουρασμένος ο Β' είχε βαλθεί να αποδείξει οτι είμαστε χαμένοι απο χέρι και θα πρέπει η λιτότις και η καταστροφή στα οικονομικά του κράτους να αντιμετωπιστεί με βούρδουλα... Δεν τον πίστεψαν και πολλοί. Έτσι, απο Ψωροκώσταινα γίναμε Ψωρογιώργαινα.\nΑποτέλεσμα: το παραμυθάκι της νέας νέας νέας νέας παλαιάς διακυβέρνησης του όλου ΠΑΣΟΚ πέρασε σα σίφουνας να ισοπεδώσει το έτερο παραμυθάκι της νέας νέας νέας νέας νέας παλαιάς διακυβέρνησης της ΝΔ. 'Λεφτά υπάρχουν αρκεί να τα διεκδικήσουμε' αναφωνούσε επί σχεδόν ένα εξάμηνο ο νέος πρωθυπουργός. Ήταν ντροπή που τα νοσοκομεία δεν έχουν προσωπικό, έλεγε. 'Που πήγαν τα λεφτά;' μονολογούσε, συσκεπτόμενος με τον εαυτό του τάχα μου χαμηλοφώνως για να τον ακούσει ο κοινός ελληνικός νους που ξέρει- βέβαια, ουουουου- οτι λεφτά υπάρχουν και τα φάγανε, τα χάσανε, τα έφαγε ο σκύλος.\nΗ σκληρή πραγματικότητα της 7ης Οκτωβρίου ήταν η ίδια με αυτήν της 6ης, της 5ης και λοιπών ημερών του Οκτώβρη, του Σεπτέμβρη και πάει λέγοντας. Πρώτη κίνηση η αποπομπή του επιθέτου 'εθνικός' ή 'εθνική' απο τα υπουργεία, η δημιουργία υπουργείου Περιβάλλοντος (ακόμα αναρωτιέμαι γιατί δεν έχουμε Υπουργείο Αθλητισμού αφού ταπαιρνοκρανιαζόμαστε με το τόπι ή Υπουργείο Σελέμπριτι αφού αναλωνόμαστε σε τέτοια σοβαρά θέματα που θίγουν το σύγχρονο τρόπο ζωής μας- οϊμέ) και το στιβαρό περπάτημα του υπουργικού συμβουλίου απο το προεδρικό μέγαρο στη Βουλή. Κι ύστερα κι ύστερα είχαμε ταξίδια ανα την υφήλιο του νέου πρωθυπουργού για να λυθούν τα θέματα της ανθρωπότητας, παράδειγμα της δανέζικης εσάνς του Παπανδρέου-ΤΡΙΧΕΣ- , την κωλοτούμπα με τα ληστρικά τέλη κυκλοφορίας χωρίς την απόσυρση (πιτόγυρο χωρίς τζατζίκι ένα πράμα) και ασφαλώς τα ΝΕΑ μέτρα. Παλιότερα είχαμε νέα μέτρα, αργότερα Νέα μέτρα, μετά ΝΕα μέτρα, ύστερα νΕα μέτρα, άλλοτε νέΑ μέτρα.\nΕίδαν κι απόειδαν οι καψεροί υπουργάρες και ο πρωθυπουργούς και αντιλήφθηκαν οτι λεφτά δεν υπάρχουν. Σήμερα,ο υπουργός Εργασίας Λοβέρδος έπιασε τον λαϊκό παλμό τονίζοντας κατά λέξη οτι στα ταμεία δεν υπάρχει σάλιο. Γενικώς δεν υπάρχει σάλιο. Με τόσους μπάφους που ρούφηξαν οι μεν και οι δε κατά την τελευταία 35ετία σιγά μην υπήρχε έστω και η παραμικρή δεκάρα να αγοράσουν ένα γλυκό να ξενερώσουν μπας και αποκτήσουν σάλιο ξανά. Πόσο θα κοστίσει το γλυκό της ξενέρας; Έρχονται νέοι φόροι που και πάλι θα πληρώσουν οι μισθωτοί και συνταξιούχοι. Πάνω τα ποτά και τα τσιγάρα που μαστούρωναν τους λαουτζίκους για να αποφύγουν την πραγματικότητα. Επανέρχονται οι φόροι για τις γονικές παροχές,αυξάνουν τα διόδια που κατά 80% είναι φόροι υπέρ του κράτους, αυξάνουν τα όρια ηλικίας, μειώνονται οι συντάξεις και αναμένουμε νέες αυξήσεις στα καύσιμα και στον ΦΠΑ. Ταυτόχρονα άρχισαν οι προσλήψεις απο το παράθυρο (βλέπε υπουργείο Πολιτισμού)...\nΤάδε έφη Παπανδρέου και 100 πρώτες μέρες. Ως πολίτης αυτής της έρμης πολιτείας, ειλικρινά εύχομαι να πράξει τα δεόντα στις υπόλοιπες μέρες της κυβέρνησής του για το καλό μου και το καλό όλων μας. Αλλά φως στο τούνελ δε φαίνεται. Αυτή η διακυβέρνηση είναι το ίδιο ανεπαρκής με τις προηγούμενες. Ποτέ μα ποτέ οι κύριοι δεν είδαν ως Υπηρεσία, ύψιστη και ακέραιη, τη φροντίδα του κράτους και εν προκειμένω των πολιτών της παρά μόνο ως ευκαιρία να αποδείξουν οτι η φτώχεια στο μυαλό τους είναι μικρότερη απο τη φτώχεια των άλλων.\nΈρχονται νέες πράσινες μέρες σύντροφοι και συνάδελφοι. Πότε θα έρθουν οι μέρες που θα περπατούμε ανάμεσα στα συντρίμμια ως άλλες Ελληνίδες Μεσολογγίτισες του Delacroix αναρωτιέμαι...\nΓκάριξε ο Μύριος στις 1/12/2010 11:55:00 μ.μ. 2 σχόλια: Σύνδεσμοι σε αυτήν την ανάρτηση\nEdika ο κωμικός\nΠολλοί τον θεωρούν άρρωστο. Άλλοι τον θεωρούν εκκεντρικό. Η προσωπική αλήθεια μου είναι οτι είναι πάνω απ'όλα ένας καταπληκτικός σκιτσογράφος με αστείρευτο ταλέντο. Με δόσεις σεξισμού που μάλλον είναι η άμυνά του σε οτιδήποτε υπερβαίνει το φεμινισμό, πάντα επίκαιρος και ξεκαρδιστικός.\nΓαλλοαιγύπτιος ονόματι Έντουαρντ Καραλί, μετέφερε το σκίτσο του στη Γαλλία αρκετά νωρίς ενώ ήταν σχεδόν 30 ετών σκιτσάροντας στο καταπληκτικό περιοδικό Fluid Glacial μαζί με τον Μενσουέλ αλλά και στα Psikopat και Pilote.\nΣτην Ελλάδα τον γνωρίσαμε απο το περιοδικό Βαβέλ. Τα τελευταία χρόνια κυκλοφορούν αρκετοί τόμοι του με απίστευτες μικρές ιστορίες που όσες φορές και αν έχω χαζέψει μου ζωγραφίζουν ένα απέραντο χαμόγελο και συνάμα γέλιο μέχρις αερίων!\nΜπορείτε να βρείτε τα έργα του στα γνωστά μαγαζιά κόμικ της Αθήνας αλλά και στις εκθέσεις κόμικ. Το πιο τυχαίο μέρος που βρήκα ποτέ τόμο του ήταν σε... πανηγύρι!\nΓκάριξε ο Μύριος στις 1/09/2010 08:29:00 μ.μ. 3 σχόλια: Σύνδεσμοι σε αυτήν την ανάρτηση\nΠαναγιά μου Παρθένα, Αλλάχ ακμπάρ, παντοδύναμε Βούδα και λοιπές δυνάμεις ευχαριστώ τα μάλα!\nΕίδαμε το φώς το αλήθινό, έστω και μέσα απο βιτρό γάβρικο (εδώ που τα λέμε, μάπα το καρπούζι αλλά στους τυφλούς επικρατεί ο μονόφθαλμος).\nΟλυμπιακός - ΑΕΚ 1-2 έπειτα απο 15 χρόνια στο Καραϊσκάκη...\nΥΓ. Δεν το φχαριστήθηκα gamoto. Το έταιρον ήμισυ είναι γαβρίνα και ψυχοπλακώθηκε. Καλή καρδιά κορτσάρα μου.\nΓκάριξε ο Μύριος στις 1/06/2010 09:11:00 μ.μ. 3 σχόλια: Σύνδεσμοι σε αυτήν την ανάρτηση\n... ο επίτιμος. Χρονιάρες μέρες που λέει και η μάνα μου.\nΗ πραγματικότητα είναι μία: όταν το σύστημα κλυδωνίζεται, οι γκουρού του συστήματος άγονται και φέρονται εντός του του πολιτικού δυϊσμού που προσφέρει το σύστημα. Είτε το σύστημα βρίσκεται στην Ελλάδα είτε στη Γαλλία.\nΕλάλησε λοιπόν ο Μητσοτάκης και πρότεινε τους λοιπούς γκουρού. Γιώργο για πρωθυπουργάρα, Σημίτη για αντι-Πάγκαλο, Αλέκο Παπαδόπουλο για υπουργό Οικονομικών και Παπακωνσταντίνου για Οικονομίας. Ασφαλώς με τη συμμετοχή της ΝΔ σε μια κυβέρνηση εθνικής ενότητας που θα αντιμετωπίσει το οικονομικό μας πρόβλημα. Αναρωτιέμαι, όλοι δαύτοι δεν είναι η ακολουθία που έφερε τη χώρα σε αυτό το αδιέξοδο; Ή μήπως ο ΓΑΠ δεν είναι το 'παιδί που δεν μπορεί να κυβερνήσει'; Πως συνοψίζει ο επίτιμος την ανάγκη για μια τέτοια συγκυβέρνηση όταν η ίδια παρέα μαζί με τη δική του μας προσφέρουν τέτοια σκατοσύνη τα τελευταία 36 μεταπολιτευτικά χρόνια;\nΠίσω όμως έχει η αχλάδα την ουρά. Η άρνηση τόσο των μεν όσο και των δε για μια τέτοια κοινή προσπάθεια είναι ο δρόμος για την επικυριαρχία της οικογένειάς του στο σύστημα. Προκαλεί με λίγα λόγια την ομάδα εκείνη που δυνητικά θα μπορούσε εν αρχή να αποτελέσει τη γέφυρα ανάμεσα στα κόμματα της διαρχίας που σε λίγο καιρό δε θα μπορούν να κυβερνήσουν αυτοδύναμα. Τον 'Τρίτο Πόλο' που με ηγέτη την κόρη του θα αναλάβει να συμψηφίσει τις κοινές ιδέες ΠΑΣΟΚ-ΝΔ σε ένα κόμμα συνεργασίας. Κάτι σαν την Δράση του Μάνου. Μόνο που εδώ το όνομα 'Μητσοτάκης' είναι βαρύ...\nΑνέκαθεν, όταν τα συστήματα βρίσκονταν προ της κατάρρευσης, άσπονδοι εχθροί προχωρούσαν σε συνεννοήσεις για να αποφύγουν την απώλεια της κουτάλας. Τελευταία φορά κάτι τέτοιο δρομολογήθηκε απο τον θείο Καραμανλή και τον γέρο Παπανδρέου. Ήταν τότε που δημιουργήθηκε η Ένωση Κέντρου με τις ευλογίες του βασιλέως για να ανακοπεί η επέλαση της ΕΔΑ. Και πέτυχε. Σήμερα οι εθνοσωτήρες φοβούνται την επέλαση της ασημαντότητας. Την εμφάνιση νέων Δεκεμβριανών που θα ενισχύσουν της αντίδραση των πολιτών στη σαπίλα που έχει φτάσει πια στο ήδη ακρωτηριασμένο άκρο του διπολισμού. Η διαφορά με τη δεκαετία του '50 είναι οτι δεν υπάρχει εχθρός με τη μορφή κόμματος αλλά με τη μορφή οργής που δεν χαλιναγωγείται ούτε απο κομματικούς μηχανισμούς ούτε απο το παρακράτος.\nΑυτή η μορφή είναι που τρομάζει τον επίτιμο. Και ως γκουρού το είδε νωρίτερα απο τους υπόλοιπους. Ίσως να είδε και τη μορφή του στο πρόσωπο ενός λαοπρόβλητου επιχειρηματία. Του δικού μας Μπερλουσκόνι...\nΓκάριξε ο Μύριος στις 1/03/2010 08:48:00 π.μ. 2 σχόλια: Σύνδεσμοι σε αυτήν την ανάρτηση


Η NIKE ΚΥΚΛΟΦΟΡΕΙ ΤΑ ΠΑΠΟΥΤΣΙΑ ΤΟΥ BACK TO THE FUTURE 2! | TechZoom.gr\nΓια την επέτειο της 21ης Οκτωβρίου του 2015 η Nike ανακοίνωσε πως όντως θα κυκλοφορήσει τα παπούτσια που είδαμε πρώτη φορά το 1989!\nΓια όσους δεν καταλαβαίνουν ακόμη για τι πράγμα μιλάμε, εκτός της προφανούς συμβουλής “ΔΕΙΤΕ ΤΗΝ ΤΑΙΝΙΑ”, θα αναφέρουμε εν συντομία την προϊστορία – όσο κι αν αυτό ακούγεται ειρωνικό, λόγω του θέματος.\nΣτην ταινία “Back to the future 2”, λοιπόν, ο πρωταγωνιστής Marty McFly, τον χαρακτήρα του οποίου ενσαρκώνει ο Michael J. Fox, μεταφέρεται από το 1985, με τη βοήθεια μιας χρονομηχανής – αυτοκινήτου, στο έτος… 2015! Και ναι, σωστά μαντέψατε, η ακριβής ημερομηνία άφιξής του είναι η 21η Οκτωβρίου 2015. Δηλαδή… προχτές! Αμα τη αφίξει του ήρωα, λοιπόν, για να μπει στο κλίμα της εποχής, φοράει ένα ζευγάρι παπούτσια του μέλλοντος, μάρκας Nike – γιατί λίγη διαφήμιση δεν έβλαψε ποτέ κανέναν, ειδικά με τέτοιο… χωροχρονικό βάθος – τα οποία ‘δένουν’ αυτομάτως (power laces τα ονομάζουν στην ταινία) και έχουν τη φίρμα της Nike σε φωσφορίζον κυανό.\nΗ Nike λοιπόν, αποφάσισε να δημιουργήσει τα παπούτσια αυτά, τα οποία όντως θα κυκλοφορήσει σε λίγους μήνες, και πριν δύο ημέρες έστειλε το πρώτο ζευγάρι στον πρωταγωνιστή της ταινίας, Michael J. Fox, μαζί με ένα γράμμα από τον σχεδιαστή Tinker Hatfield.\n“Παρ’ ότι το project ξεκίνησε ως επιστημονική φαντασία, με υπερηφάνεια [σας πληροφορούμε πως] το κάναμε πραγματικότητα.\nΩς ο πρώτος και διάσημος που έχει φορέσει τα Nike Air Mag, θέλαμε να είστε ο πρώτος που θα πάρει ένα πραγματικό ζευγάρι.”\n…και όπως βλέπετε, τα πήρε!\nΠροσέθεσε πως η Nike θα κυκλοφορήσει το παπούτσι αυτό το 2016 και πως όλα τα έσοδα από τις πωλήσεις θα δοθούν στο Ίδρυμα Michael J. Fox, το οποίο προωθεί την έρευνα πάνω στη θεραπεία της νόσου Πάρκινσον. Ήδη η Nike έχει δωρίσει τα έσοδα από τις πωλήσεις των αντίστοιχων παπουτσιών – ρέπλικα, που έγινε το 2011, τα οποία έφτασαν το ποσό των 9,4 εκατομμυρίων δολλαρίων, στο ίδρυμα αυτό.\nΓια όσους αναρωτιόνται, τα παπούτσια του 2011 ήταν ίδια μεν, αλλά δεν διέθεταν σύστημα “power laces”, δηλαδή δεν έδεναν αυτόματα.\nΕμείς πάντως θα περιμένουμε την κυκλοφορία, ελπίζοντας πως η τιμή τους δεν θα είναι με ισοτιμία του… 2045.\nΜέχρι τότε, απολαύστε το βίντεο του 2011:\nBack to the future, Michael J Fox, Nike\nYOUTUBE RED: ΒΙΝΤΕΟ ΜΕ ΣΥΝΔΡΟΜΗ, ΧΩΡΙΣ ΔΙΑΦΗΜΙΣΕΙΣ